ועדת הפנים והגנת הסביבה, כנסת 20, פרוטוקול מספר 393, 2017-03-22 08:00

דוד אמסלם: בוקר טוב.

דוד אמסלם: אני מתכבד לפתוח את ישיבת ועדת הפנים והגנת הסביבה בנושא מינוי יועץ תקשורת אסטרטגי למפכ"ל המשטרה.

דוד אמסלם: רבותיי, אני אספר לכם ממה נולד העניין ולאן אני רוצה ללכת אתו.

דוד אמסלם: בחצי השנה האחרונה הדובר שלי מדבר אתי.

דוד אמסלם: אני לא כל כך מבין בתקשורת, אני לא עוסק בזה, אני לא חופר, לא יודע איך להגיע לזה, זה גם לא מעניין אותי.

דוד אמסלם: אומר לי הדובר שמישהו כל הזמן מכפיש אותנו.

דוד אמסלם: אני אומר לו שיעזוב, לא חשוב.

דוד אמסלם: זה פחות חשוב לי.

דוד אמסלם: תתקדם.

דוד אמסלם: עובר עוד שבוע ועוברים עוד שבועיים ושוב הוא אומר לי את זה.

דוד אמסלם: בסוף אני שואל אותו מי זה, והוא אומר לי מישהו בשם ליאור חורב.

דוד אמסלם: אני שואל אותו מי זה.

דוד אמסלם: ואז הוא אומר לי שזה יועץ התקשורת האסטרטגי של מפכ"ל המשטרה.

דוד אמסלם: הייתי בהלם.

דוד אמסלם: שאלתי אותו מה הוא כותב עלינו.

דוד אמסלם: הוא אומר שהוא יראה לי מה הוא כותב.

דוד אמסלם: אז אמרתי בוא נבדוק בכלל מה זה.

דוד אמסלם: מכאן נולד כל האירוע הזה.

דוד אמסלם: יושב ראש ועדת הפנים והגנת הסביבה, התפקיד שלי הוא לעשות בקרה פרלמנטרית על המשטרה.

דוד אמסלם: זה התפקיד הסטטוטורי שלי וזאת העבודה שלי.

דוד אמסלם: אוהבים או לא אוהבים, זה לא חשוב.

דוד אמסלם: לא יכול להיות שהיועץ האסטרטגי של מפכ"ל המשטרה, שעוד מעט נבדוק מי משלם לו, כמה שילמו לו, איזה מכרז הוא עבר, מי הביא אותו, למה צריך אותו – אלה השאלות הבאות – מדבר כך.

דוד אמסלם: אבל רק תראו למשל מה הוא כותב.

דוד אמסלם: "אי אפשר להוציא מכלל אפשרות שהצעותיו הפרועות של דודי אמסלם נגד ניצב יצחקי נעשו בשליחות בנימין נתניהו".

דוד אמסלם: גם ראש הממשלה כאן.

דוד אמסלם: "למה לא עברת בבלפור, דודי אמסלם, לצחצח את הנעליים.

דוד אמסלם: מאוד כועסים שם".

דוד אמסלם: "מקורבי ראש הממשלה: הפה של דודי אמסלם רע לכוחותינו".

דוד אמסלם: לא חשוב.

דוד אמסלם: הלאה.

דוד אמסלם: אלה הדגמות אבל אני יכול להראות לכם עוד כמה אבל זה פחות חשוב לי.

דוד אמסלם: זה הכעיס אותי, החוצפה ועזות המצח של מי שמתקרא יועץ התקשורת האסטרטגי של מפכ"ל המשטרה.

דוד אמסלם: לי אין בעיה עם ביקורת, אין לי גם בעיה שמישהו משמיץ אותי אם הוא צריך כאזרח.

דוד אמסלם: אין לי שום בעיה עם זה, אבל בוודאי ובוודאי זה לא היועץ האסטרטגי של מפכ"ל המשטרה שמקבל כסף ממדינת ישראל באמצעות משטרת ישראל ואם משטרת ישראל לא יודעת להגיד משהו עלי, היא שולחת אותו כי לה אסור להגי את זה?

דוד אמסלם: אז מה, שולחים אותו להכפיש אותי?

דוד אמסלם: להכפיש את ראש הממשלה על חשבון משלם המסים?

דוד אמסלם: זה בעצם הדבר שהכעיס אותי הכי הרבה.

דוד אמסלם: אני הבנתי שזה בעצם שבירת כללי משחק.

דוד אמסלם: בן אדם פרטי, רק תגידו לי באיזה שעות הוא משמיץ אותי כשהוא על חשבונו ומתי כשהוא משמיץ אותי זה על חשבון המשטרה.

דוד אמסלם: כדי שגם נבין.

דוד אמסלם: זה בעצם כל הסיפור הזה אליו נכנסתי וזאת הסיבה בגינה נכנסתי לאירוע הזה כי אחרת לא הייתי נכנס לזה כי יש לי מספיק דברים אחרים לעשות.

דוד אמסלם: בגלל שנכנסתי לזה כבר, אז אדוני המפכ"ל, הייתי רוצה להבין ממך כמה דברים.

דוד אמסלם: האחד, למה אתה צריך את יועץ התקשורת שלך?

דוד אמסלם: עוד מעט ניכנס למערך הדוברות של המשטרה ונבין כמה דוברים יש למשטרה וכולי.

דוד אמסלם: הדבר השני, איך בחרנו אותו?

דוד אמסלם: כמה שילמנו לו?

דוד אמסלם: עשיתי גוגל קטן ועוד מעט אני אראה לך למי הוא קשור בתוך המשטרה כנראה.

דוד אמסלם: הדבר השלישי, הבנתי שעשיתם לו הארכת חוזה בסכום של 2,4 מיליון שקלים, לפחות מה שכתוב בעיתון "הארץ" לשלוש שנים קדימה.

דוד אמסלם: אני מניח שגם סנדלת את המפכ"ל הבא עם התפקיד הזה, אם זה לשלוש שנים.

דוד אמסלם: בוא תתחיל עם תשובות לשאלות האלה.

דוד אמסלם: עוד הערה קטנה אדוני המפכ"ל.

דוד אמסלם: אני מכבד אותך אבל לא יכול להיות שכשאתה צריך לבוא לכאן, אני צריך לחכות.

דוד אמסלם: זה לא הגיוני.

דוד אמסלם: אני מנסה לתאם אתך את המפגש הזה הרבה זמן.

דוד אמסלם: דרך אגב, בין לבין הייתה הארכת החוזה שלו אבל אני מנסה לתאם אתך וזה לא הולך וכאילו אתה עושה לי טובה שאתה בא לכאן.

דוד אמסלם: זה לא הגיוני.

דוד אמסלם: זה לא דודי אמסלם, אני פחות חשוב, באמת, זה לא הסיפור שלי.

<מפכ"ל המשטרה רוני אלשיך: אני מציע שנעמיד דברים על דיוקם.

דוד אמסלם: יושב ראש ועדת הפנים של הכנסת, התפקיד שלו הוא לעשות בקרה על המשטרה.

דוד אמסלם: הדגשתי.

דוד אמסלם: אני בדרך כלל לא מטריד את מפכ"ל המשטרה, תאמין לי.

דוד אמסלם: אני גם לא מטריד את מפקד המחוז אם לא צריך.

דוד אמסלם: אבל בעניין הזה כשאני התעקשתי שאתה תגיע, התנהל מול הלשכה שלך – לא אני אלא מנהלת הוועדה, זה דבר שהוא שייך לוועדה ולא שייך אלי – דו שיח כבר שלושה שבועות, חודש, אם תבוא או לא תבוא.

דוד אמסלם: דרך אגב, גם קבענו ולא באת.

דוד אמסלם: הסיפור הזה לי די נמאס.

דוד אמסלם: ברגע שלדעתי מזמינים את מפכ"ל המשטרה, מפכ"ל המשטרה מכבד את הכנסת, לא אותי.

דוד אמסלם: הוא עושה כבוד לכנסת.

דוד אמסלם: אם הוא מזלזל בכנסת, בסדר.

<מפכ"ל המשטרה רוני אלשיך: אני מציע שנעמיד דברים על דיוקם.

דוד אמסלם: בבקשה.

<מפכ"ל המשטרה רוני אלשיך: נתחיל מזימון מפכ"ל המשטרה.

<מפכ"ל המשטרה רוני אלשיך: אנחנו כמובן מתואמים עם המשרד לביטחון פנים והנציגים שתואמו למפגש הקודם הם בדיוק הנציגים שהוועדה ידעה שהם יגיעו.

<מפכ"ל המשטרה רוני אלשיך: לא נאמר שהנציגים לא מקובלים.

<מפכ"ל המשטרה רוני אלשיך: בהינתן שזומנתי, השיח שלנו מול המשרד וכשהבנתי שאתה רוצה בכל מקרה שאני אופיע בפני הוועדה, ניתנו לנו שלושה תאריכים ובחרנו אחד מהם.

<מפכ"ל המשטרה רוני אלשיך: היה חשוב שזה יהיה לפני הפגרה והתייצבתי.

<מפכ"ל המשטרה רוני אלשיך: לעצם העובדות שנאמרו כאן שהן רחוקות מלהיות מדויקות.

<מפכ"ל המשטרה רוני אלשיך: האחת, ההתקשרות שלנו אינה עם ליאור חורב אלא היא עם חברת גולדפינגר שזכתה בהליך תחרותי וליאור חורב הוא אחד האנשים שמועסקים על ידי החברה.

דוד אמסלם: זה משנה את האירוע?

<מפכ"ל המשטרה רוני אלשיך: דבר דבור על אופניו.

<מפכ"ל המשטרה רוני אלשיך: דבר שני.

<מפכ"ל המשטרה רוני אלשיך: היקף הפעילות שלו בתוך פעילות החברה כיועצת – ותכף אני אסביר מה אנחנו עושים עם החברה – לחטיבת תקשורת ואוכלוסייה והמפכ"ל הוא יחסית היקף קטן, סדר גודל של עשרה אחוזים מפעילות החברה אצלנו.

דוד אמסלם: רגע.

דוד אמסלם: מה זאת אומרת עשרה אחוזים?

דוד אמסלם: 800 אלף או לא 800 אלף?

<מפכ"ל המשטרה רוני אלשיך: החברה לא קיבלו 800 אלף שקלים.

<מפכ"ל המשטרה רוני אלשיך: ההתקשרות היא התקשרות מסגרת.

<מפכ"ל המשטרה רוני אלשיך: התקשרות מסגרת, משמעותה שמשריינים, כדי שלא נצטרך להאריך בפטור, במהלך ההתקשרות.

דוד אמסלם: אני מכיר.

דוד אמסלם: אדוני המפכ"ל, אני עשיתי מאות התקשרויות אבל אני שואל.

<מפכ"ל המשטרה רוני אלשיך: אני עונה.

<מפכ"ל המשטרה רוני אלשיך: גם אני קורא את עיתון "הארץ", אנחנו קוראים כל בוקר את כל העיתונים ואם אנחנו ניקח את "הארץ" - - -

דוד אמסלם: שאלתי.

<מפכ"ל המשטרה רוני אלשיך: לכן אני עונה.

<מפכ"ל המשטרה רוני אלשיך: להעמיד את העובדות.

דוד אמסלם: המסגרת היא 800 אלף שקלים?

<מפכ"ל המשטרה רוני אלשיך: אני עונה.

<מפכ"ל המשטרה רוני אלשיך: מעמיד את העובדות על דיוקן.

<מפכ"ל המשטרה רוני אלשיך: המסגרת השנתית היא 800 אלף שקלים.

<מפכ"ל המשטרה רוני אלשיך: ההתקשרות הסתיימה לשנה אחת והוארכה לשנה נוספת.

דוד אמסלם: דרך אגב, המסגרת נוצלה במלואה?

<מפכ"ל המשטרה רוני אלשיך: ממש לא.

<מירב לפידות: לא.

<מפכ"ל המשטרה רוני אלשיך: סדר גודל של 300 אלף שקלים ולא 800 אלף שקלים.

<מפכ"ל המשטרה רוני אלשיך: המסגרת מטבע הדברים, אנחנו עושים מסגרת מקסימלית כדי שאפשר יהיה בכל התקשרות להשתמש בתוך המסגרת ולא להגיע למצב שאתה מקבל אישור על 400 ואתה מבקש להגדיל תוך כדי שנה, שזה נראה לנו הרבה פחות תקין.

<מפכ"ל המשטרה רוני אלשיך: לכן אנחנו עושים מסגרת שהיא מסגרת מקסימלית.

<מפכ"ל המשטרה רוני אלשיך: אנחנו משתמשים במסגרת ככל שצריך.

<מפכ"ל המשטרה רוני אלשיך: מה שניצלנו בשנה שעברה, סדר גודל של 300 אלף שקלים.

<מפכ"ל המשטרה רוני אלשיך: אלה לא מספרים מדויקים אבל אני מניח שאנשיי ידעו לומר.

<מפכ"ל המשטרה רוני אלשיך: המסגרת שאושרה היא 1.6 מיליון שקלים שנתיים קדימה ולא 2,4 מיליון שקלים.

<מפכ"ל המשטרה רוני אלשיך: אלה שנתיים קדימה שזה גם שנה פלוס אופציה לשנה.

<מפכ"ל המשטרה רוני אלשיך: זה מה שאושר בדיוק באותו היקף.

<מפכ"ל המשטרה רוני אלשיך: אנחנו נשתמש לפי הצורך.

<מפכ"ל המשטרה רוני אלשיך: בתוך הדבר הזה, לבדיקתנו, בסך הכול יש היקף פעילות של האנשים הספציפיים שעובדים בתוך החברה, ובמקרה ליאור חורב, סדר גודל של עשרה אחוזים.

<מפכ"ל המשטרה רוני אלשיך: כלומר, הוא קיבל סדר גודל של שלושים אלף שקלים מתוך ה-300 אלף שקלים שקיבלה החברה.

<מפכ"ל המשטרה רוני אלשיך: ההתקשרות שלנו היא לא אתו אלא עם החברה.

דוד אמסלם: דרך אגב, זאת הייתה התשובה שהיית מקבל מכל אחד שהיה בא לחדר החקירות שלכם?

<מפכ"ל המשטרה רוני אלשיך: לא סיימתי את התשובה.

<מפכ"ל המשטרה רוני אלשיך: למרות האמור, היות וזה הובא לידיעתנו, כי גם לנו יש אנשים שעוקבים אחרי מה שקורה בתקשורת ומעבירים את זה לידיעתנו, וזה היה מאוד לא מקובל עלינו, ולמרות שבמסגרת ההתקשרות עם החברה נספחים מה מותר ומה אסור, אנחנו עמדנו על כך שההתחייבות תהיה לא של החברה אלא אישית של העובדים אחד אחד, כדי שאירועים כאלה לא יישנו ואם הם יישנו, אפשר או להוציא מישהו מתוך הפעילות בעשייה בתוך המשטרה או לחילופין לנתק את הקשר עם ההתקשרות בגלל פעילות סוררת של איש כזה או אחר.

<מפכ"ל המשטרה רוני אלשיך: זה לגמרי לא מקובל עלינו.

דוד אמסלם: מתי אתם כמשטרה עליתם על זה?

דוד אמסלם: הוא הרי עשה את זה למעלה משנה ומשהו.

דוד אמסלם: מכפיש אותנו.

דוד אמסלם: שנה.

<מפכ"ל המשטרה רוני אלשיך: אני לא מכיר שנה.

דוד אמסלם: אני אראה לך.

<מפכ"ל המשטרה רוני אלשיך: יכול להיות, אבל אני לא מכיר שנה.

דוד אמסלם: מהרגע שפניתי אליכם, הערתם לו.

<נמרוד אלירן: הוא בונה את עצמו מההכפשות.

<נמרוד אלירן: זאת בעצם העבודה שלו.

<מירב לפידות: ברגע שעלינו על זה, הערנו לו.

<מפכ"ל המשטרה רוני אלשיך: בסך הכול הוא בן אדם פרטי.

<מפכ"ל המשטרה רוני אלשיך: הוא לא שוטר.

<מפכ"ל המשטרה רוני אלשיך: הוא בן אדם פרטי.

דוד אמסלם: זאת בעיה.

דוד אמסלם: הוא ע ובד.

<מפכ"ל המשטרה רוני אלשיך: הוא לא עובד שלי.

<מפכ"ל המשטרה רוני אלשיך: הוא עובד בחברה שנותנת לי שירות.

דוד אמסלם: כן, אבל לא שירות של ניקיון.

<מפכ"ל המשטרה רוני אלשיך: אני לא חושב שזה בסדר, אבל מבחינתנו, מרגע שאנחנו הבנו או הובא לידיעתנו שיש התבטאויות כאלה, אנחנו הבענו את התנגדותנו והסתייגותנו מההתנהגות הזאת.

<מפכ"ל המשטרה רוני אלשיך: אנחנו ביקשנו שהדבר הזה ייפסק.

<מפכ"ל המשטרה רוני אלשיך: לא רק שביקשנו שהוא ייפסק אלא בחנו האם בסופו של דבר החוזה מספיק מחייב אותו.

<מפכ"ל המשטרה רוני אלשיך: התנינו את זה שיהיה נספח שהוא אישי פרטני ולא יגידו שיש חברה, יש בן אדם.

<מפכ"ל המשטרה רוני אלשיך: הסיכום בסופו של דבר היה שהם חותמים על הנספח הזה כתנאי כי אנחנו לא רוצים להיות במבוכה.

<מפכ"ל המשטרה רוני אלשיך: מישהו שעובד בתוך המשטרה מתבטא או על המשטרה או על פעילות הממשלה, זה לא קשור ליושב ראש הוועדה, גם על המשטרה הוא לא צריך להתבטא.

דוד אמסלם: אני מניח שעל המשטרה הוא לא יתבטא.

דוד אמסלם: זאת העבודה שלו.

<מפכ"ל המשטרה רוני אלשיך: זה יכול לקרות לכל אחד.

<מפכ"ל המשטרה רוני אלשיך: מי שחי במשטרה, שומע מה שהוא רוצה לשמוע.

דוד אמסלם: אדוני המפכ"ל, עזוב.

דוד אמסלם: בוא תשמע.

דוד אמסלם: אני אתן לך את העובדות.

דוד אמסלם: אתה רואה את ההתבטאויות.

<מפכ"ל המשטרה רוני אלשיך: אני אומר מה יש בנספח.

דוד אמסלם: דרך אגב, כל פעם שאני העברתי ביקורת כזאת על המשטרה, הוא התחיל לכתוב.

דוד אמסלם: הוא הרי עובד אצלכם.

<מפכ"ל המשטרה רוני אלשיך: הוא לא עובד אצלנו.

דוד אמסלם: עזוב.

דוד אמסלם: אדוני המפכ"ל, הוא נותן לך שירות באאוט סורסינג, הוא בעצם חייב בכל הכללים בוודאי כשמדובר בנושא תקשורת.

<נמרוד אלירן: יש משהו שחייבים להבהיר.

<נמרוד אלירן: ליאור חורב הוא הנציג של חברת גולדפינגר במשטרת ישראל.

<מירב לפידות: לא, הוא לא הנציג.

<מירב לפידות: הוא קבלן משנה שלהם בנוסף לעבודה שהם עובדים אצלנו.

<מירב לפידות: הוא לא נציג שלהם.

<נמרוד אלירן: אבל הוא מייצג את המשרד אצלכם במשטרה.

<מירב לפידות: לא.

<מפכ"ל המשטרה רוני אלשיך: ממש לא.

<מירב לפידות: טל גולדפינגר אצלנו, הוא הבעלים והוא מגיע לפגישות.

<מפכ"ל המשטרה רוני אלשיך: האיש המרכזי הוא טל גולדפינגר.

<מירב לפידות: האיש המרכזי והעיקרי.

<מפכ"ל המשטרה רוני אלשיך: זה האיש.

<מפכ"ל המשטרה רוני אלשיך: האיש המרכזי הוא טל גולדפינגר.

<מפכ"ל המשטרה רוני אלשיך: האיש שעושה את מרב העבודה הוא טל גולדפינגר.

<מפכ"ל המשטרה רוני אלשיך: הוא כמובן נעזר באמצעים שיש לו בתוך החברה ואנשים שיש לו בתוך החברה וגם ליאור חורב היה חלק מזה.

דוד אמסלם: איש שולי ומאוד קטן שם.

<מפכ"ל המשטרה רוני אלשיך: לא אמרתי שולי.

<מפכ"ל המשטרה רוני אלשיך: בסוף אני יכול לבדוק לפי השעות שהאיש הזה משקיע ביחס לשעות שהמשטרה קיבלה שירות.

<מפכ"ל המשטרה רוני אלשיך: סדר הגודל שלו הוא עשרה אחוזים.

<מפכ"ל המשטרה רוני אלשיך: אלה עובדות.

<מפכ"ל המשטרה רוני אלשיך: אני לא מדבר כרגע על הערכות.

<מפכ"ל המשטרה רוני אלשיך: אלה העובדות.

<מפכ"ל המשטרה רוני אלשיך: למרות האמור מבחינתנו זה לא קביל שמישהו שנתפס כחלק מחברת ייעוץ למשטרה וציבורית הוא נתפס כאחד שעובד עבור המשטרה וזה בכלל לא משנה באיזה היקף, גם אם ההיקף היה חמישה אחוזים, כותב את מה שהוא כותב.

<מפכ"ל המשטרה רוני אלשיך: אנחנו הבענו את התנגדותנו ואת הסתייגותנו ועל מנת שנהיה חזקים ולא יהיה מצב שמישהו אומר אבל זה איש בתוך החברה, ונניח שהוא לא עובד?

<מפכ"ל המשטרה רוני אלשיך: נניח שזה היה מישהו בחברת גולדפינגר שמעולם לא דרך במשטרה ובכל זאת כותב?

<מפכ"ל המשטרה רוני אלשיך: מבחינתנו זה גם לא בסדר כי ציבורית זה יכול להיתפס כאילו זה קשור למשטרה.

<מפכ"ל המשטרה רוני אלשיך: לכן בנספח של החוזה התעקשנו שתהיה הסתייגות גם מהתבטאויות על המשטרה, על הממשלה, לאו דווקא על ראש הממשלה, לאו דווקא על יושב ראש ועדת הפנים אלא המשטרה.

דוד אמסלם: אני אסביר לגבי החומרה.

<מפכ"ל המשטרה רוני אלשיך: החומרה ברורה.

<מפכ"ל המשטרה רוני אלשיך: אנחנו לא מתווכחים עליה.

דוד אמסלם: אני מניח שאם מר חורב היה מכפיש את מפכ"ל המשטרה, בתוך שלוש דקות הוא לא היה במשטרה.

<מפכ"ל המשטרה רוני אלשיך: אבל הוא הכפיש.

דוד אמסלם: את מי הוא הכפיש?

דוד אמסלם: את יושב ראש ועדת הפנים שתפקידו לבקר את המשטרה.

דוד אמסלם: זה יותר חמור.

דוד אמסלם: הוא כאילו זרוע שלכם.

דוד אמסלם: אתם הרי לא יכולים אולי להכפיש את חברי הכנסת ואת יושב ראש ועדת הפנים - - -

<מפכ"ל המשטרה רוני אלשיך: אני מקווה שאתה לא רומז.

דוד אמסלם: רגע.

דוד אמסלם: אולי אתם לא יכולים להעביר ביקורת כמו כל עובד ציבור שלא יכול להעביר ביקורת על פוליטיקאים.

<מפכ"ל המשטרה רוני אלשיך: אני מקווה שאתה לא רומז.

דוד אמסלם: אני לא רומז על כלום.

דוד אמסלם: אני רק אומר ברמת העובדות.

דוד אמסלם: יש גם חשיבה כזאת.

דוד אמסלם: זאת אומרת, יש אופציה כזאת.

<מפכ"ל המשטרה רוני אלשיך: אני מקווה שאתה לא רומז לזה מפני בעיני זו אמירה קשה ואין לה שום יסוד ושום שחר.

<מפכ"ל המשטרה רוני אלשיך: משטרת ישראל לא תשתמש באף גורם חוץ שיכתוב עבורה ושיגיד עבורה.

<מפכ"ל המשטרה רוני אלשיך: כשיש לה מה להגיד, היא אומרת.

<מפכ"ל המשטרה רוני אלשיך: אני ציבורית, היכן שהייתי צריך לומר, אמרתי.

דוד אמסלם: אני אגיד לך משהו אדוני המפכ"ל.

דוד אמסלם: אם אני הייתי יועץ שלך, אני מניח שלא הייתי עושה דבר כזה בלי שאני אדבר עם החבר'ה שלך.

דוד אמסלם: הרי גם לי יש הגיון ולא רק למשטרה.

דוד אמסלם: אני מניח שגם המשטרה בכל מיני תיקים היא לא רואה את האקדח המעשן אלא לחוקרים יש סברה.

דוד אמסלם: הרי אף אחד לא רואה.

דוד אמסלם: הסברה שלי היא שאם בן אדם מתפרנס ב-800 אלף שקלים, הוא לא יעשה איזה משהו שיזיק לו, בוודאי לא בנושאים האישיים שלו ושל המשטרה.

<מפכ"ל המשטרה רוני אלשיך: אם זאת השאלה שאני נשאל, אין לזה שום שחר.

<מפכ"ל המשטרה רוני אלשיך: מבחינתנו זה עושה רק נזק, בוודאי לא יכול להביא תועלת.

<מפכ"ל המשטרה רוני אלשיך: מבחינתנו זה לא קביל ואני מקווה מאוד שאתה לא מאמין במה שאמרת.

דוד אמסלם: דרך אגב, כל דבר שאני אומר, אני מאמין בו.

דוד אמסלם: אני לא אומר שאתה הנחית אותו.

דוד אמסלם: אבל כל דבר שאני אומר, אני מאמין בו ואני כמעט משוכנע שהוא קרה.

<מפכ"ל המשטרה רוני אלשיך: קרה מה?

דוד אמסלם: אם ליאור חורב לא עובד במשטרה, אני מניח שהוא לא היה מתעסק אתה מבוקר עד לילה.

דוד אמסלם: יש לו עיסוק אחר.

דוד אמסלם: אני אראה לך מה הוא עשה כשהוא לא עבד במשטרה.

דוד אמסלם: הוא הכפיש את המשטרה כשהוא עבד אצל מישהו אחר.

דוד אמסלם: כשהוא עבד אצל מישהו אחר, אני אספר לך איך הוא הכפיש את המשטרה.

דוד אמסלם: תבין, זה בן אדם שזאת הפרנסה שלו.

דוד אמסלם: זה בסדר מבחינתי ואין לי טענות אליו אבל יש לי טענות אל הגוף, בעצם אל המשטרה, שהוא גוף ממלכתי שמממן יועץ כזה שאת מי הוא מכפיש?

דוד אמסלם: את יושב ראש ועדת הפנים, את ראש הממשלה ואת השרים.

דוד אמסלם: אותי זה מכעיס בעיקר כי אם הוא היה יועץ של משרד אחר, היה פחות חשוב לי אבל אני רואה את התפקיד שלי לבקר.

דוד אמסלם: יכול להיות עכשיו הוא כותב או איזה אייטם רק על זה שאני עכשיו מדבר אתך כך.

<מפכ"ל המשטרה רוני אלשיך: אני מקווה שלא.

<מפכ"ל המשטרה רוני אלשיך: אני מקווה שאם הוא כותב אייטם אחרי שאנחנו נזפנו, החתמנו על הנספח - - -

דוד אמסלם: הנה, תסתכל.

דוד אמסלם: יועץ התקשורת לא בחל ביציאה בהתקפה פומבית על המשטרה... בשירות לקוחותיו שעמדו בחקירה כמו ראש הממשלה שרון.

דוד אמסלם: אני רק מספר לך מי זה.

דוד אמסלם: אולי לקחת מישהו במכרז בלי להבין מי הוא?

<מפכ"ל המשטרה רוני אלשיך: היות ויועץ תקשורת, תפקידו – בוודאי של פוליטיקאים – לייעץ לתקשורת ולהשפיע על התקשורת עבור פוליטיקאי, ברור שהוא איש מקצוע וכאשר הוא עובד בשירותו של זה - הוא ידבר על זה, וכאשר הוא עובד בשירותו של זה - הוא ידבר על ההוא.

דוד אמסלם: זה בדיוק מה שאמרתי.

דוד אמסלם: עכשיו הוא עובד בשירותך, אז הוא מדבר עלי.

<מפכ"ל המשטרה רוני אלשיך: אנחנו לא פוליטיקאים.

דוד אמסלם: האינטרס שלו הוא רק של פוליטיקאים?

דוד אמסלם: בהגיון שאתה אומר עכשיו.

<מפכ"ל המשטרה רוני אלשיך: כולנו יודעים מה זה להיות יועץ תקשורת של פוליטיקאי.

דוד אמסלם: ומה זה יועץ תקשורת של המשטרה?

<מפכ"ל המשטרה רוני אלשיך: קודם כל, זה לא יועץ תקשורת של המשטרה.

דוד אמסלם: כתוב כאן יועץ תקשורת אסטרטגי למפכ"ל.

<מפכ"ל המשטרה רוני אלשיך: אני מסכים.

<מפכ"ל המשטרה רוני אלשיך: אני מסביר איך זה עובד.

<מפכ"ל המשטרה רוני אלשיך: אני אתחיל מאפס כי חשוב שהדיון הזה יהיה על תשתית ויובן.

<מפכ"ל המשטרה רוני אלשיך: כניסתי למשטרה, אחד הדברים הראשונים בהם טיפלתי – וכשאני אומר הראשונים, זה ב-3 לדצמבר 2015, בעלותי מהטקס במטה הארצי לישיבת הספ"ק.

<מפכ"ל המשטרה רוני אלשיך: אחד הדברים הראשונים זה שינוי שיטת המגע עם התקשורת.

<מפכ"ל המשטרה רוני אלשיך: זה היה אחד הדברים הכי מרכזיים בעיני וערכיים במשטרת ישראל מפני שמבחינתי הסיטואציה בה קצינים היה להם מגע ישיר עם התקשורת, הייתה הרסנית למשטרת ישראל, לחברה הישראלית ולערכיה של משטרת ישראל.

<מפכ"ל המשטרה רוני אלשיך: לכן הדבר הראשון שעשיתי היה אסרתי על הדבר הזה ויצרתי סיטואציה בה צריך לעבור דרך מערך הדברות שלא היה ערוך למשימתו באותה נקודת זמן.

דוד אמסלם: מה זאת אומרת?

<מפכ"ל המשטרה רוני אלשיך: אני אסביר.

<מפכ"ל המשטרה רוני אלשיך: כאשר רוצה לפנות מישהו, כתב כלשהו, למשטרה, הוא פונה למערך הדוברות ומקבל תשובות כמו שנהוג בכל ארגון מתוקן.

דוד אמסלם: דרך אגב, כמו שיש לוועדה הזאת, חצי דובר שמדברר אותה כל יום.

<מפכ"ל המשטרה רוני אלשיך: מצוין.

דוד אמסלם: זה חצי תקן.

<מפכ"ל המשטרה רוני אלשיך: מצוין.

דוד אמסלם: לוועדת הפנים של הכנסת.

<מפכ"ל המשטרה רוני אלשיך: רק מה, בסופו של דבר זה לא מה שהיה נהוג במשטרה.

דוד אמסלם: מה היה נהוג לפני כן?

<מפכ"ל המשטרה רוני אלשיך: היו פונים ישירות למפקד התחנה, היו פונים ישירות למפקד ימ"ר, היו פונים ישירות למפקד יחידה.

דוד אמסלם: זה בניגוד להנחיות של כל עובד ציבור.

<מפכ"ל המשטרה רוני אלשיך: בסדר גמור.

<מפכ"ל המשטרה רוני אלשיך: זה מה שהיה.

דוד אמסלם: זאת אומרת, המשטרה אז פעלה בניגוד לחוק.

<מפכ"ל המשטרה רוני אלשיך: אתה צודק.

<מפכ"ל המשטרה רוני אלשיך: אני זיהיתי את זה.

<מפכ"ל המשטרה רוני אלשיך: ב-3 לדצמבר, זה היה הנושא הראשון, ישיבת הספ"ק, מיד אחרי העלייה מהטקס במטה הארצי, בגלל שראיתי את החשיבות הערכית של הדבר הזה כי הדבר הזה הוא מאוד הרסני.

דוד אמסלם: מסכים.

דוד אמסלם: עד עכשיו אני מסכים.

<מפכ"ל המשטרה רוני אלשיך: יפה.

<מפכ"ל המשטרה רוני אלשיך: המשמעות היא שבאותה דקה – ואגב, עמדתי בפני דילמה, האם קודם כל להתאים את המערך התקשורתי של משטרת ישראל למצב החדש, מפני שמטבע הדברים לא כל הדוברים ידעו לעשות עכשיו את העבודה הזאת, לא כל הדוברים ידעו לדבר, לא כל הדוברים ידעו לדברר.

דוד אמסלם: מה הם עשו?

<מפכ"ל המשטרה רוני אלשיך: הם היו בקשר עם המפקדים.

<מפכ"ל המשטרה רוני אלשיך: תבין לבד.

דוד אמסלם: כמה דוברים יש למשטרה?

<מפכ"ל המשטרה רוני אלשיך: נגיע לזה.

<מפכ"ל המשטרה רוני אלשיך: אדוני, שאלת שאלה ואני רוצה לבסס את התשתית שתדע למה חשוב ומה משטרת ישראל עושה ולמה היא צריכה לקבל ייעוץ תקשורתי ואיזו מהפכה תקשורתית היא עושה.

דוד אמסלם: אני מכבד אותך.

דוד אמסלם: אני מכיר.

<מפכ"ל המשטרה רוני אלשיך: אני רוצה לענות.

<מפכ"ל המשטרה רוני אלשיך: אדוני, אני רוצה לדבר.

דוד אמסלם: בבקשה.

<מפכ"ל המשטרה רוני אלשיך: ולכן ההחלטה שלי הייתה לעשות את זה לפני שאני עושה את ההתאמות מפני שזה כל כך חשוב ערכית והיה לי ברור שכל העיתונאים יתנפלו עלי מפני שהם איבדו הרבה מאוד מקורות מידע והם לא אהבו את הדבר הזה והם שחטו אותי בתקשורת יום אחרי יום מפני שהם לא אהבו את זה.

דוד אמסלם: מה הם אמרו?

<מפכ"ל המשטרה רוני אלשיך: הם אמרו שאני סוגר את המשטרה.

דוד אמסלם: שאתה מבקש מהמשטרה לעבוד לפי חוק?

<מפכ"ל המשטרה רוני אלשיך: שאני סוגר את המשטרה, שב"כיזציה של המשטרה וכולי וכולי וכולי.

<מפכ"ל המשטרה רוני אלשיך: כמובן שזה לא היה נכון.

<מפכ"ל המשטרה רוני אלשיך: רק מה, את המערך הזה היה צריך להתאים.

<מפכ"ל המשטרה רוני אלשיך: המשטרה, צריך לומר, ולכן אנחנו גם כאן, עוסקת בעצבים החשופים של מדינת ישראל יום יום ושעה שעה בכל נושא.

<מפכ"ל המשטרה רוני אלשיך: מטבע הדברים כל דבר שעושה המשטרה מגרה את הציבור.

<מפכ"ל המשטרה רוני אלשיך: חלקו אוהב, חלקו לא אוהב - - -

דוד אמסלם: אנחנו מבינים את זה.

<מפכ"ל המשטרה רוני אלשיך: אבל צריך להבין מה זה אומר.

דוד אמסלם: אני מבין.

<מפכ"ל המשטרה רוני אלשיך: המשמעות היא שאנחנו צריכים את הקשר עם הציבור לבסס על כל הכלים הרלוונטיים למאה ה-21 ו לאו דווקא על סמך התקשורת הקלאסית, מפני שהתקשורת הקלאסית לא מתעניינת בכל דבר.

דוד אמסלם: אנחנו הבנו את זה.

דוד אמסלם: אדוני המפכ"ל, תן לי לנהל את הדיון, ברשותך.

דוד אמסלם: אני מבין את הכול.

דוד אמסלם: אנחנו מבינים את הכול.

דוד אמסלם: אני לא חושב שהמשטרה לא צריכה מערך דוברות.

דוד אמסלם: בוודאי.

דוד אמסלם: אתה צריך קשר, להעביר הודעות לציבור, אתה רוצה מסרים וכולי.

דוד אמסלם: בוודאי.

דוד אמסלם: דרך אגב, אמרתי לך שלוועדה שלי יש חצי משרה והגברת שיושבת כאן מדבררת את ועדת הפנים והגנת הסביבה וכל יום אנחנו כאן.

דוד אמסלם: אני מבין את זה ובוודאי יש לזה חשיבות במיוחד במשטרה.

דוד אמסלם: יש בזה דגש דווקא במשטרה אפילו יותר מאשר במשרד התיירות

<מפכ"ל המשטרה רוני אלשיך: אבל אדוני לא הבין למה צריך ייעוץ.

דוד אמסלם: אני רוצה להבין משהו עקרוני.

דוד אמסלם: יש מערך דוברות במשטרה.

דוד אמסלם: לפי מה שקראתי, יכול להיות שגם זה לא נכון - - -

<מפכ"ל המשטרה רוני אלשיך: זה לא נכון.

דוד אמסלם: באחד המקומות קראתי שיש לכם 170 דוברים.

דוד אמסלם: במקום אחר כאן בעיתון "הארץ" כתוב שיש 110 שוטרים העוסקים בדוברות והארגון מתכוון לגייס עוד שבעים.

דוד אמסלם: אבל בוא נעזוב את זה כרגע.

<מירב לפידות: לא.

<מירב לפידות: למה?

<מירב לפידות: בוא נדבר על זה?

<מירב לפידות: בוא נדבר על מערך הדוברות.

<מירב לפידות: בשמחה.

<מירב לפידות: אני אשמח להגיד את האמת.

<מירב לפידות: אתה מסתמך על עיתון "הארץ" בכל כך הרבה דברים וכל קשר בינו לבין המציאות הוא מקרי.

<מפכ"ל המשטרה רוני אלשיך: למרות שהוא קיבל מאתנו תשובות על פניותיו.

<מירב לפידות: זה לא מסד הנתונים שוועדת הפנים של הכנסת צריכה להסתמך עליו.

<מירב לפידות: ממש לא.

<מירב לפידות: אני אשמח להסביר.

דוד אמסלם: מה מערך הדוברות של המשטרה?

דוד אמסלם: כמה תקנים כולל מערך הדוברות?

<מירב לפידות: כל חטיבת אוכלוסייה ותקשורת שהיא בעצם עוסקת בשני נושאים עיקריים – אחד, הפעילות הרשתית שזה לא באמצעות כלי התקשורת, והשני היא העבודה של הדוברות, אנחנו מפרידים את זה בין תקשורת לאוכלוסייה – תקשורת זה כל מה שאנחנו עושים מול כלי התקשורת השוטפים ומערך האוכלוסייה, כל החטיבה כולה, כולל אנשי לוגיסטיקה, כלכלנים, יועץ משפטי, מזכירות וכל מה שמסביב, הכול כולל הכול – 88 אנשים.

<מירב לפידות: הכול כולל הכול.

דוד אמסלם: מערך הדוברות.

<מירב לפידות: לא.

<מירב לפידות: כל החטיבה כולה.

<מירב לפידות: מערך הדוברות לבדו הוא בערך ארבעים אנשים מתוך כל החטיבה.

<מירב לפידות: ,

דוד אמסלם: ארבעים דוברים.

<מירב לפידות: ארבעים דוברים.

<מירב לפידות: בוא נשים את זה בפרופורציות כי אנחנו צריכים להשוות את זה לגופים מקבילים אלינו.

<מירב לפידות: אם תשווה אותנו לדובר צה"ל, אתה יודע כמה אנשים יש בדובר צה"ל?

<מירב לפידות: אני מזכירה לכם, 88 אנשים במשטרה.

<מירב לפידות: יש משהו כמו 500 אנשים בדובר צה"ל, בחטיבת דובר צה"ל.

<מירב לפידות: אם אני רוצה ללכת עוד קצת, זה לא רק שאנחנו חמישית מדובר צה"ל אלא גם יותר מזה.

דוד אמסלם: כמה דוברים יש במשרד ממשלתי רגיל?

<מירב לפידות: זה לא רלוונטי.

<מירב לפידות: אני לא יכולה להשוות את הפעילות שלי למשרד ממשלתי רגיל.

דוד אמסלם: רק לצבא?

<מירב לפידות: מן הסתם.

<מפכ"ל המשטרה רוני אלשיך: גם לצבא אי אפשר להשוות וצריך להבין מה האתגרים של המשטרה.

<מירב לפידות: אני אסביר לך את היקפי הפעילות.

<מירב לפידות: משטרת ישראל, יש לה 86 אלף כתבות מדי שנה.

<מירב לפידות: בשביל לסבר את האוזן, צה"ל אחרינו, אנחנו עשרים אחוזים יותר מצה"ל ברמת הכתבות, אנחנו פי שניים ממד"א וכמעט פי שלוש או ארבע מכל משרד ממשלתי אחר.

<מירב לפידות: וכמו שאולי אדוני יודע או לא יודע, קודם הייתי דוברת משרד האוצר שזה אחד המשרדים הכי עמוסים עם תשעה מנכ"לים ולא הגעתי לרמות האלה של כמויות תקשורת וכמויות פעילות.

<מירב לפידות: אנחנו מוציאים מדי שבוע 250 הודעות.

<מירב לפידות: כל שבוע.

<מירב לפידות: כל דבר שקורה בכל רחב הארץ.

<מירב לפידות: מערך הדוברות שלנו, אם תשאל אותי, גם היום הוא בחסר ביחס למה שאנחנו צריכים.

<מירב לפידות: דוברים במשטרת ישראל עובדים 24/7, לא כמו שאולי אחרים מצפים.

<מירב לפידות: אצלנו יש אירועים כל השנה.

<מירב לפידות: פושעים, גנבים, פח"ע, זה קורה כל יום בכל שעה ואף אחד לא מגביל את עצמו לשעות העבודה.

<מירב לפידות: אנחנו עובדים כל הזמן.

<מירב לפידות: כל הדוברים שלי, כולל אותי, אנחנו מקבלים משהו כמו אלף הודעות ווטסאפ ביום.

<מירב לפידות: אני רוצה לראות מישהו כאן שמסוגל להתמודד עם כאלה דברים.

<מירב לפידות: העומסים האלה הם אדירים.

דוד אמסלם: דרך אגב, אני מקבל קצת יותר, אבל תתקדמי.

<מירב לפידות: אנחנו יכולים להחליף חוויות אחר כך על התענוג הגדול.

<נמרוד אלירן: סליחה שאני קוטע אותך אבל עדיין עם כל ההסבר המנומק והמכובד הזה - - -

<מירב לפידות: יש לי עוד.

<מירב לפידות: אני רק בחצי הדרך של הפעילות.

<נמרוד אלירן: הוצאתם הודעה שליחידת הדוברות במשטרה אין כיום את הכלים והכישורים הייחודיים הנדרשים לצורך מתן שירות הנדרש למפכ"ל וליחידות השטח במיוחד בכל הנוגע לאסטרטגיית תקשורתית תדמיתית, ניהולית והטמעתה, ניהול משברים וטיפול בניהול מדיה חברתית.

<נמרוד אלירן: זאת אומרת, כל הדוברים שיש, לא מכירים את האינטרנט?

דוד אמסלם: רגע.

דוד אמסלם: תמשיכי.

<מירב לפידות: אמרתי שאנחנו עשרים אחוזים יותר מצה"ל.

<מירב לפידות: מדי שבוע יש לנו 10,000 שיחות ברשת שנוגעות למשטרה.

<מירב לפידות: זה חצי מיליון שיחות בשנה.

<מירב לפידות: יש לנו 430 אלף עוקבים בפייסבוק, אחד הפייסבוקים הטובים ביותר שיש היום במדינת ישראל.

<קריאה: 413 אלף עוקבים.

<מירב לפידות: 413 אלף.

<מירב לפידות: טעות שלי.

דוד אמסלם: אתם מדברים עם כל אחד מהם כל יום?

<מירב לפידות: לא.

<מירב לפידות: אנחנו מנהלים דף פייסבוק פעיל.

דוד אמסלם: לראש הממשלה יש מיליון עוקבים, אז מה, ניתן לו עוד איזה שלושים דוברים כדי שיכתבו?

דוד אמסלם: לא הבנתי.

<מירב לפידות: אני לא חושב שההשוואה הזאת היא השוואה רלוונטית למשטרה.

דוד אמסלם: אז מה רלוונטי?

דוד אמסלם: כל נתון שאת מעלה, אני צריך להתייחס אליו.

<מירב לפידות: כן.

<מירב לפידות: אני מנסה להסביר את הנפח.

<מפכ"ל המשטרה רוני אלשיך: אדוני היושב ראש, אם יש אירוע שאנחנו לא הוצאנו עליו הודעה, אחרי חצי שעה הדוברת מקבלת הודעה שאנחנו מסתירים מידע מהציבור.

<מפכ"ל המשטרה רוני אלשיך: אם היה אירוע אונס שאנחנו לא הוצאנו עליו הודעה, אז משטרת ישראל מסתירה אונס, מסתירה אירועים, מסתירה פשיעה.

<מפכ"ל המשטרה רוני אלשיך: בסופו של דבר הציבור מצפה מאתנו לממשק.

דוד אמסלם: אני מבין את זה.

<מפכ"ל המשטרה רוני אלשיך: יש דבר שלדעתי אתה לא מבין.

<מפכ"ל המשטרה רוני אלשיך: הציבור מצפה מאתנו לממשק ואנחנו צריכים את הממשק הזה לייצר בצורה איכותית כראוי במאה ה-21.

<מפכ"ל המשטרה רוני אלשיך: התקשורת היא לא יחסי ציבור במשטרה.

<מפכ"ל המשטרה רוני אלשיך: התקשורת היא תנאי.

<מפכ"ל המשטרה רוני אלשיך: הקשר עם הציבור, זאת לא תקשורת אלא זה קשר עם הציבור, הוא תנאי לאמון הציבור במשטרה.

<מפכ"ל המשטרה רוני אלשיך: אני צריך לדווח בשקיפות, אני צריך לענות לפניות, אני צריך לתת מענה לעיתונאים אבל הכי חשוב, אני צריך לטפל בציבור, כולל נורמת הציות לחוק דרך הרשת והתקשורת.

<מפכ"ל המשטרה רוני אלשיך: אם למשל כתוצאה מזה שאנחנו מבינים שיש תופעות של סמי אונס, מכת תל אביב שיכולה להפוך למכת מדינה, אז אנחנו צריכים לעשות סרטון שידבר על האיום ויטפל במניעת מצב דרך הרשת ולגבות את זה בפעילות בתוך השטח ליד המועדונים.

<מפכ"ל המשטרה רוני אלשיך: זאת חתיכת אירוע שהוא לא קשור לדובר.

<מפכ"ל המשטרה רוני אלשיך: זאת חתיכת פרוססינג שצריך לעשות.

<מפכ"ל המשטרה רוני אלשיך: צריך צלמים, צריך עורכים, צריך אנשי תוכן שבסופו של דבר אל מול הצרכים של לדבר עם הציבור, של להזהיר את הציבור, של לשנות נורמות בציבור.

<מפכ"ל המשטרה רוני אלשיך: ערב פורים, נפצים, חומרים מסוכנים וכולי וכולי וכולי.

<מפכ"ל המשטרה רוני אלשיך: לדוגמה, מש"ק הר נוף, ההורים אספו את הנפצים ושמו אותם בפתח המש"ק.

<מפכ"ל המשטרה רוני אלשיך: כל עם ישראל הרוויח.

<מפכ"ל המשטרה רוני אלשיך: התהליך הזה הוא תהליך שנקרא תקשורתי אבל הוא תהליך של שיח עם הציבור.

<מפכ"ל המשטרה רוני אלשיך: ההורים השתכנעו בסכנה, ראו סרטונים, הפצנו אותם היכן שצריך גם בקבוצות מיקוד ובסופו של דבר זה חלק מהעבודה שלנו.

<מפכ"ל המשטרה רוני אלשיך: האם מערך הדוברות של משטרת ישראל ב-3 לדצמבר 2015 היה ערוך לגישה הזו, לתפיסה הזאת?

<מפכ"ל המשטרה רוני אלשיך: התשובה שלי היא לא.

<מפכ"ל המשטרה רוני אלשיך: מה שהיה צריך לעשות זה לשנות את המערך ממערך ששירת, שהתנהל בעולם שלקצינים יש קשר ישיר, למערך שעושה דוברות, אבל עושה גם קשר עם אוכלוסייה בשגרה, בשגרת חירום, בחירום, שזאת חתיכת אירוע.

<מפכ"ל המשטרה רוני אלשיך: לבנות את התהליך הזה, לייצר ולהכשיר את אנשי המקצוע, לבנות את המהלכים הטכנולוגיים הנדרשים.

<מפכ"ל המשטרה רוני אלשיך: עם כל הכבוד, לא היה ידע מספיק טוב במשטרה ולכן חשבנו שצריך להביא גורם חיצוני כדי שיעזור לנו להבנות את התפיסה.

<מפכ"ל המשטרה רוני אלשיך: אגב, ההליך התחרותי עשינו.

<מפכ"ל המשטרה רוני אלשיך: אחד האתגרים הכי גדולים שנתנו, הצגנו את תפיסת האמון לחברות המתחרות ומי שהביא משהו שעשה הגיון של הבנה של איך הוא לוקח את התפיסה שלנו המשטרתית ועושה ממנה אפליקציה של תקשורת ואוכלוסייה, קיבל ניקוד.

<מפכ"ל המשטרה רוני אלשיך: זה היה חלק מהתחרות המשמעותית.

דוד אמסלם: אדוני המפכ"ל, ברשותך, אני רוצה לעצור אותך.

דוד אמסלם: אני לא רוצה ללכת לאן שאתה הולך.

דוד אמסלם: לכל דבר אני יכול לתת לך את הדוגמה הקיצונית.

דוד אמסלם: זה לא הכול סורים על הגדרות.

דוד אמסלם: לי תפיסתי והבנתי ולא נולדתי היום, אני באתי מארגונים גדולים מאוד ואני מכיר את מערך הדוברות שלהם ואני מכיר את הפניות.

דוד אמסלם: לעיריית ירושלים יש מספר פניות לא פחות משיש למשטרת ישראל.

<מירב לפידות: לא.

<מירב לפידות: אני לא מסכימה אתך.

דוד אמסלם: בסדר.

דוד אמסלם: אני אביא לכם את הפניות ואת התלונות.

<מירב לפידות: ממש ממש לא.

<מירב לפידות: לא בסדרי הגודל, לא בכמויות, לא בעומק, לא בהתייחסות, לא בהגבלות החוקיות שחלות עלי ולא חלות על אף דובר אחר בשירות המדינה.

דוד אמסלם: הבנת.

דוד אמסלם: לא בכלום.

דוד אמסלם: אתם ייחודיים.

דוד אמסלם: הכול בסדר.

דוד אמסלם: אנחנו לא נולדנו היום.

דוד אמסלם: אנחנו מביאים את הניסיון שלנו בחיים הארגוניים מהם באנו ואנחנו יודעים לעשות אקסטרפולציה גם למשטרה.

דוד אמסלם: אני אומר לך שאזרח רגיל פונה לעירייה קצת יותר מאשר למשטרה.

דוד אמסלם: אבל לא משנה.

דוד אמסלם: בוא נתקדם.

<מפכ"ל המשטרה רוני אלשיך: יש לנו נתונים.

דוד אמסלם: בסדר.

דוד אמסלם: אני אביא לך את הנתונים.

<מפכ"ל המשטרה רוני אלשיך: שמונה מיליון פניות רק למוקדי 100.

<מפכ"ל המשטרה רוני אלשיך: שמונה מיליון פניות בשנה.

דוד אמסלם: אני אראה לך כמה פניות יש.

<מירב לפידות: אבל זה לא רלוונטי.

דוד אמסלם: אני רוצה להתקדם.

דוד אמסלם: אני חושב שמערך הדוברות במשטרה הוא פשוט עצום.

דוד אמסלם: בוודאי כאשר המשטרה בעצם - - -

<מירב לפידות: על סמך מה אתה אומר את זה?

דוד אמסלם: מה זאת אומרת?

<מירב לפידות: על סמך מה?

<מירב לפידות: לפי איזה מדד השוואתי אתה אומר את הדבר הזה?

דוד אמסלם: אני אומר את זה לפי תחושתי, לפי הארגונים מהם אני מגיע, לפי משרדי הממשלה האחרים, לפי הניסיון שלי.

<מירב לפידות: אני לא גדלתי במשטרה.

דוד אמסלם: אני אתן לך את רשות הדיבור, תדברי.

דוד אמסלם: אני אומר לכם מה אני חושב.

דוד אמסלם: הדיונים כאן מתנהלים לפי מה שאני חושב.

דוד אמסלם: אני לא חושב כמוך וזה בסדר, זה התפקיד שלי.

דוד אמסלם: כשאני עושה כאן דיון עם המפכ"ל על דרום הארץ והמפכ"ל אומר לי שאין לכם כסף לעשות שם, אני שומע אותו.

דוד אמסלם: אחרי שבועיים אני עולה על הסיפור האסטרטגי ואני מתחבר.

<מפכ"ל המשטרה רוני אלשיך: איך זה קשור, אדוני?

דוד אמסלם: אני אסביר.

<מפכ"ל המשטרה רוני אלשיך: זה כסף של המשרד לביטחון פנים.

<מפכ"ל המשטרה רוני אלשיך: משטרת ישראל לא מממנת הגנה יישובית.

דוד אמסלם: הכול קשור לכול.

דוד אמסלם: מבחינתי זה אותו כסף.

דוד אמסלם: אם יש לך עודף כסף לזה, תעביר אותו לביטחון פנים.

דוד אמסלם: מה זה קשור לעניין?

דוד אמסלם: אני מדבר כרגע על המכלול.

<מפכ"ל המשטרה רוני אלשיך: חוסכים כסף למשטרת ישראל אם באמצעות תקשורת מלחמה ומניעה מצבית נחשפת פשיעה.

דוד אמסלם: אני אגיד לך מה אתה עושה.

דוד אמסלם: בסופו של דבר גם אם היו לך אלפיים דוברים היית.

דוד אמסלם: ..

דוד אמסלם: אני אומר באופן בסיסי, אני מגיע מהעולם שלי, משטרת ישראל צריכה לחזק את עצמה בשוטרים ופחות בדוברים כי התפקיד שלה הוא לא לשכנע אותנו שאין פשיעה אלא התפקיד שלה הוא להילחם בפשיעה.

<מירב לפידות: אולי נוותר על הדוברים.

דוד אמסלם: אני אומר שצריך לעשות אותו לטעמי.

דוד אמסלם: לכן אני התפלאתי לגבי היועץ.

דוד אמסלם: אמרתי שלמשטרה יש מערך דוברות עצום.

<מירב לפידות: הוא לא עצום.

<מירב לפידות: זה בדיוק העניין.

<מירב לפידות: הוא ממש לא עצום.

דוד אמסלם: הבנתי אותך.

דוד אמסלם: כבר אמרת את זה פעם.

דוד אמסלם: לפי תפיסתי הוא עצום.

דוד אמסלם: יחסית לארגונים שאני מכיר.

דוד אמסלם: אני גם שומע את האילוצים של המשטרה.

<מפכ"ל המשטרה רוני אלשיך: אדוני, אני מזמין אותך לביקור.

<מפכ"ל המשטרה רוני אלשיך: באמת.

<מפכ"ל המשטרה רוני אלשיך: רציני לגמרי.

<מפכ"ל המשטרה רוני אלשיך: אני מזמין אותך לביקור בחטיבת תקשורת מחוז ירושלים כדי לראות את העשייה, לראות מה עושים שם, במה מתעסקים שם ועד כמה השיח הזה עם הציבור הוא אפקטיבי, חשוב, קריטי כדי לשנות את נורמות הציות לחוק במדינת ישראל.

דוד אמסלם: אדוני המפכ"ל, אמרתי לך, אני לא נולדתי אתמול.

דוד אמסלם: דרך אגב, הקשר של הכנסת עם הציבור הוא לא פחות חשוב.

דוד אמסלם: אני רק מסבי.

דוד אמסלם: אתה לוקח אותי למחוזות.

דוד אמסלם: מה אתה עושה כרגע?

דוד אמסלם: אתה אומר, שמע דודי, עזוב אותך, אנחנו כל היום נלחמים, אנחנו צריכים אותם וכולי.

דוד אמסלם: אני אומר שאתה לא צריך מערך דוברות?

דוד אמסלם: אני רק חושב שבגודל שלו, הוא יותר מדי גדול.

דוד אמסלם: זה לטעמי.

דוד אמסלם: אני לא נכנס למספרים.

דוד אמסלם: אתה עכשיו לוקח יועץ אסטרטגי למפכ"ל ואתה אומר לי שכל מערך ההידברות לא נותן לך תשובה ואתה צריך את היועץ הזה כדי שיכוון אותם.

דוד אמסלם: אם הם לא מקצועיים, מה אנחנו עושים אתם?

דוד אמסלם: אם אתה צריך אחד מהמערך שיתמחה בדבר הזה, גייס אותו.

דוד אמסלם: אתה לוקח מישהו, אתה לוקח חברה, ב-2,4 מיליון שקלים.

דוד אמסלם: אתה אומר שזה פחות.

<מפכ"ל המשטרה רוני אלשיך: אמרת.

<מפכ"ל המשטרה רוני אלשיך: 1,6 מיליון שקלים לשנתיים, מסגרת.

דוד אמסלם: 800 אלף שקלים לשנה כמסגרת.

דוד אמסלם: זאת עלות של כמה שוטרים טובים.

<מפכ"ל המשטרה רוני אלשיך: עלות של שני תקנים.

דוד אמסלם: אצלכם.

<מירב לפידות: אתה יודע אדוני כמה משלמים במשרד האוצר על ייעוץ חיצוני?

<מירב לפידות: אתה יודע שכל משרדי הממשלה יש להם דוברויות פנימיות ויועצים חיצוניים?

<מירב לפידות: כולם, כולל כולם.

דוד אמסלם: מה זה קשור עכשיו?

<מפכ"ל המשטרה רוני אלשיך: למשרד האוצר יש התקשרות של מיליון שקלים לשנה, חמש שנים – חמישה מיליון שקלים.

<מירב לפידות: זה לא אומר שהדוברות של משרד האוצר לא יודעת לעמוד ביעדים.

<מירב לפידות: זה אומר שזה לא קשור אחד לשני.

<מירב לפידות: יש הבדל בין ייעוץ אסטרטגי לבין ניהול התקשורת באופן שוטף.

<מירב לפידות: אגב, משרד האוצר משלם חמישה מיליון שקלים לשנה.

<מפכ"ל המשטרה רוני אלשיך: לא.

<מפכ"ל המשטרה רוני אלשיך: לחמש שנים.

דוד אמסלם: התפקיד שלי כרגע הוא לבקר את המשטרה.

דוד אמסלם: אני מבקר את משרד הדתות ואין דבר כזה.

דוד אמסלם: אני מבקר את משרד הפנים ואין לו דבר כזה.

דוד אמסלם: אני מבקר את המשרד להגנת הסביבה ואין לו דבר כזה.

דוד אמסלם: רק למשטרה.

דוד אמסלם: לכן התפקיד שלי הוא להתעסק עם המשטרה.

דוד אמסלם: אני לא יודע מה לגבי האוצר.

דוד אמסלם: אם באוצר היה קורה דבר כזה, הייתי מביא אותם לכאן.

דוד אמסלם: אני חושב שהכסף במדינת ישראל צריך ללכת למקומות הנכונים.

דוד אמסלם: כשאני עשיתי כאן דיון על דרום הארץ והבנתי שכל בית שם פורצים אליו, בחלק מהישובים נפרצו כמעט כל הבתים, ואני מזמין את מפכ"ל המשטרה ואני בונה עם עצמי איזושהי תכנית ואני דואג ליותר תקציב למשרד לביטחון פנים בגלל הנושא הזה, בגלל שאני חושב שהתפקיד של המשטרה הוא למנוע את הדברים האלה.

דוד אמסלם: אמרתי, בחיים תמיד יש שתי אופציות, לשכנע את הבן אדם שאין בעיה או לטפל בבעיה.

דוד אמסלם: לפעמים יותר זול לשכנע אותו שאין בעיה.

<מפכ"ל המשטרה רוני אלשיך: זה ממש לא מה שעושים.

דוד אמסלם: יש לך מערך דוברות, חבל על הזמן.

דוד אמסלם: אתה אומר.

דוד אמסלם: אתה עכשיו לוקח עוד יועץ.

דוד אמסלם: אתה אומר שהם לא יודעים לעשות את העבודה.

דוד אמסלם: זה מה שאתה אומר.

דוד אמסלם: הם לא יודעים לייעץ באסטרטגיה ואתה צריך מישהו חיצוני.

דוד אמסלם: זה הפתיע אותי.

דוד אמסלם: אם כך, אני שואל את עצמי אז מה הם עושים?

דוד אמסלם: לא הבנתי.

דוד אמסלם: הם רק מוציאים הודעות לעיתונאים?

<מפכ"ל המשטרה רוני אלשיך: מה שאנחנו עושים, אנחנו בונים מחדש תפיסה שמתאימה למאה ה-21 יחד עם המערך.

<מפכ"ל המשטרה רוני אלשיך: זה חייב כמובן להחליף חלק מהאנשים שפחות התאימו לתפקידם, למצוא אנשים בתוך המשטרה ומחוץ למשטרה ולגייס אותם לתוך המערך הזה כי בסוף צריך מערך שיעבוד.

<מפכ"ל המשטרה רוני אלשיך: מה לעשות, כדי לבנות קונספציה שמתאימה למאה ה-21 ומשתמשת בכלים הנכונים של המאה ה-21 ולשם כך צריך ידע.

דוד אמסלם: דרך אגב, כמה זמן אתה צריך את הידע הזה מבחוץ?

דוד אמסלם: שלוש שנים?

דוד אמסלם: בהיקף של 2,4 מיליון שקלים במצטבר?

<מפכ"ל המשטרה רוני אלשיך: כמו שראית, זה הסכם מסגרת.

<מפכ"ל המשטרה רוני אלשיך: הוא מנוצל כמה שצריך.

דוד אמסלם: אם הוא הסכם מסגרת, למה לא צמצמתם אותו עכשיו?

דוד אמסלם: בהתחלה לא ידעת ואמרת שזה יהיה הסכום.

<מפכ"ל המשטרה רוני אלשיך: מפני שנראה לי הרבה יותר תקין מבחינה ציבורית ומבחינה חוקית לעשות התקשרות מקסימלית ולא לבקש באמצע השנה הגדלת תקציב.

דוד אמסלם: אני הוצאתי בחיים שלי כמה הסכמי מסגרת.

דוד אמסלם: בדרך כלל הסכם מסגרת, אתה יוצא כשאתה לא יודע פחות או יותר לאן אתה הולך לכן אתה אומר שנוציא קצת יותר, יכול להיות שאני צריך קצת פחות, אבל שלא נרוץ כמו שאתה אומר ונבקש עוד כסף.

דוד אמסלם: אתה יצאת ל-800 אלף שקלים והוצאת 300 אלף שקלים.

דוד אמסלם: אתה מבין שהפער שלך הוא עצום.

דוד אמסלם: אז היית לוקח 400 אלף שקלים.

<מפכ"ל המשטרה רוני אלשיך: קודם כל, עבדנו תשעה חודשים.

<מפכ"ל המשטרה רוני אלשיך: שנית, אם היינו נכנסים לאירוע כמו נניח צוק איתן חלילה, מלחמה בצפון - - -

דוד אמסלם: היית נניח צריך אולי מיליון וחצי שקלים.

<מפכ"ל המשטרה רוני אלשיך: כמובן שגם החברה הייתה עובדת הרבה יותר מאשר כמות השעות שהיא עובדת היום.

<מפכ"ל המשטרה רוני אלשיך: אנחנו לא רוצים להגיע למצב שאנחנו באמצע השנה מגדילים מסגרת.

<מפכ"ל המשטרה רוני אלשיך: הניהול הכלכלי בתוך המשטרה, איך לעשות צפי ולקחת את הכסף בזמן ולהעביר אותו למשהו אחר, אנחנו יודעים לעשות את זה.

<מפכ"ל המשטרה רוני אלשיך: אנחנו ציבורית מתקשרים מקסימלית כדי להיות בשקיפות בתהליך מול החשב הכללי ואנחנו בסוף צורכים כמה שצריך.

דוד אמסלם: הבנתי.

דוד אמסלם: דרך אגב, אני שואל את עצמי האם כל מכרז שאתה יוצא עם המשטרה, אתה בעצם מכפיל את הדרישה התקציבית שלך כפול כדי שלא תצטרך לעשות איזושהי הגדלה.

<מפכ"ל המשטרה רוני אלשיך: תלוי במה.

<מפכ"ל המשטרה רוני אלשיך: אם מדובר במשהו שצורכים אותו במנות קטנות כמו למשל הצטיידות של כל מיני מערכים, אז אנחנו אכן עושים מסגרת יותר גדולה ממה שאנחנו מנצלים, מקבלים עליה אישור וצורכים כמה שצריך.

דוד אמסלם: אני אגיד לך איפה הבעיה.

<מפכ"ל המשטרה רוני אלשיך: אני אתן דוגמה לאדוני.

<מפכ"ל המשטרה רוני אלשיך: אם למשל יש לנו התקשרות עם חברת הסעדה ואנחנו רוצים לתת מענה להסעדה מחוץ לתחנות המשטרה כאשר יש אירוע ומבצעים חיצוניים, ברור לחלוטין שאם ניכנס לעידן חירום, אנחנו נצרוך פי שניים ופי שלושה ממה שצורכים בשוטף.

דוד אמסלם: אבל בכל דבר אנחנו יכולים להיכנס לעידן חירום.

דוד אמסלם: בכל נושא.

<מפכ"ל המשטרה רוני אלשיך: אבל משטרת ישראל עובדת בפיקים.

<מפכ"ל המשטרה רוני אלשיך: אם נכנסים למבצע כמו עמונה, כמות המזון שדוחפים לשטח היא שונה בסדרי גודל מאשר בהתרחשות רגילה.

<מפכ"ל המשטרה רוני אלשיך: אם נכנסים לאירוע כמו צוק איתן, הכמות היא אחרת לגמרי מאשר בהתרחשות רגילה.

<מפכ"ל המשטרה רוני אלשיך: היות ומדובר בספקים והם עסקיים, ואנחנו רוצים לעשות התקשרות מסודרת למרות שאנחנו נערכים לחירום, אנחנו חושבים שהדבר התקין הוא לעשות מסגרת מקסימלית שצופה פני עתיד אבל היא לא מביאה אותך למצב שאתה נמצא על הקשקש, אבל עדיין לצרוך כמה שצריך ולא כמה שהייתה ההתקשרות.

דוד אמסלם: אני אסביר לך למה זה לא נכון.

דוד אמסלם: כשאתה יוצא למכרז, המחיר שאתה מקבל הוא פונקציה של גודל המכרז.

דוד אמסלם: נניח עכשיו יש הבדל אם אני מבקש ממישהו שייתן לי עכשיו מנה אחת לבין זה שאני אומר לו שייתן לי מאה מנות.

דוד אמסלם: אם אני צריך מאה ואם אני אזמין מנה אחת, בסופו של דבר אתה מבין לבד שיש יתרונות לגודל.

דוד אמסלם: לכן מכרזים במדינה, אני הוצאתי אלפי מכרזים, מעולם לא הלכתי למקומות האלה.

דוד אמסלם: יש אופציות להגדלה תוך כדי תנועה, במצבי חירום, בכל עירייה יש מצבי חירום כמעט באופן שוטף.

דוד אמסלם: אז אתה מגדיל את העסק כי אחרת המכרז שאתה בונה אותו הוא לא נכון בהגדרה.

דוד אמסלם: אבל אני לא נכנס לזה כרגע.

דוד אמסלם: אתם משטרה, אני לא נכנס לסיפור הזה כרגע.

<מפכ"ל המשטרה רוני אלשיך: זאת עבודה של שעות.

<מפכ"ל המשטרה רוני אלשיך: מחירי חשב כללי.

דוד אמסלם: מה הקשר?

דוד אמסלם: יש הבדל אם אני בא לשעה לבין זה שאני בא למסגרת של מאתיים שעות?

דוד אמסלם: אתה מבין לבד.

דוד אמסלם: עזוב.

דוד אמסלם: תבין רק את ההערה שלי וקח אותה בחשבון ותמשיך אחר כך לעשות מה שאתה מבין.

דוד אמסלם: אני לא מכיר מכרזים מהסוג הזה ואמרתי לך, בחיים שלי עשיתי כמה אלפי מכרזים.

דוד אמסלם: ברשותך, אני רוצה דווקא להתקדם.

דוד אמסלם: אני רוצה לשאול שאלה עקרונית.

דוד אמסלם: כשאתה במשרד רגיל, כמנכ"ל – אני מדבר רק ברמת מנכ"ל כי אני עושה אקוויוולנטי למפכ"ל המשטרה, לראש המערכת – כאשר המפכ"ל רוצה למשל לקחת איזשהו שירות, יש לו פרוצדורה.

דוד אמסלם: הוא שאל את ראש העיר, הוא מקבל אישורים, הוא לא על דעת עצמו קם בבוקר ומחליט.

דוד אמסלם: תאר לעצמך שמחר יבוא מפכ"ל אחר – לא תאר לעצמך אלא יבוא פעם מפכ"ל אחר – ואולי הוא בכלל בן אדם שבא מעולם התקשורת, מת על תקשורת ומחליט שהוא צריך חמישים יועצים כאלה ולא אחד.

דוד אמסלם: מישהו עושה עליך את הבקרה?

דוד אמסלם: אתה מקבל אישורים ממישהו?

דוד אמסלם: איך זה עובד?

<מירב לפידות: החשב הכללי.

דוד אמסלם: עזוב את החשב הכללי.

דוד אמסלם: החשב הכללי בודק את התהליך.

<מפכ"ל המשטרה רוני אלשיך: לא.

<מירב לפידות: גם את הצורך.

<מפכ"ל המשטרה רוני אלשיך: החשב הכללי קודם כל לא פראיירים.

<מפכ"ל המשטרה רוני אלשיך: אני נותן להם כבוד.

<מפכ"ל המשטרה רוני אלשיך: עבדתי מולם הרבה שנים.

<מפכ"ל המשטרה רוני אלשיך: היכן שאין צורך, מזחילים אותך עד שמשתכנעים שיש צורך.

<אלעזר כהנא: יש הוראת תק"ם מיוחדת בנושא הזה של יועצי תקשורת.

<מפכ"ל המשטרה רוני אלשיך: ברור.

<מפכ"ל המשטרה רוני אלשיך: הנושא הזה של העסקת יועצים, בוודאי תקשורת ואסטרטגיה, הוא מאוד רגיש.

דוד אמסלם: אני שואל לגבי הרעיון.

<מפכ"ל המשטרה רוני אלשיך: אני עונה.

<מפכ"ל המשטרה רוני אלשיך: כאשר חשבנו שצריך, הדבר הראשון שעשיתי, אני אישית שוחחתי עם החשבת הכללית בזמנו ושאלתי אותה איך התהליך הנכון לעשות זאת.

דוד אמסלם: אדוני המפכ"ל, רגע.

<מפכ"ל המשטרה רוני אלשיך: שאלת ואתה לא נותן לי לענות.

<מפכ"ל המשטרה רוני אלשיך: שאלתי אותה מה התהליך הנכון לעשות את זה כי אני מבין את הרגישות.

דוד אמסלם: שאלת אותה איך התהליך.

<מפכ"ל המשטרה רוני אלשיך: מה התהליך הנכון גם מבחינה חוקית גם מבחינה ציבורית.

דוד אמסלם: אני אגיד לך איך זה עובד.

<מפכ"ל המשטרה רוני אלשיך: ואחר כך בתהליך, בקצה, יושב חשב כללי ומאשר או לא מאשר.

דוד אמסלם: אני אסביר לך איך זה עובד.

דוד אמסלם: החשב הכללי לא בודק את הצורך.

דוד אמסלם: הוא בודק את התהליך.

דוד אמסלם: למשל, אתה מחליט שאתה רוצה לגייס אלף שוטרים, יבוא החשב הכללי ויגיד לך שלדעתו אתה צריך 300 שוטרים.

דוד אמסלם: אתה אומר לו, אדוני, זה לא התפקיד שלך, אתה יכול לבדוק אותי בקטע התקציבי איך אני משלם או לא משלם וכולי.

דוד אמסלם: לכן החשב הכללי בסופו של דבר בודק את התהליך.

<אלעזר כהנא: לא.

<אלעזר כהנא: בתקשורת הוא בודק גם את הצורך.

דוד אמסלם: אני שואל שאלה אחרת.

דוד אמסלם: בכל משרד ממשלתי אני מניח שיש מבנה תקציבי, אתה בונה את התקציב, מגיש את הצעת התקציב הראשונית, כל המערכות מתחילות מלמטה, מגיע למנכ"ל, המנכ"ל יושב עם השר ומציג לו את תכנית התקציב.

דוד אמסלם: דרך אגב, התקציב, אני רוצה להזכיר לכולנו, מי שנבחר להכתיב את המדיניות עד רמת הבורג, זאת הממשלה.

דוד אמסלם: לא פקיד.

דוד אמסלם: הממשלה.

דוד אמסלם: לא פקיד, חשוב ככל שיהיה.

<מפכ"ל המשטרה רוני אלשיך: יש לי תיקון בעניין הזה.

<מפכ"ל המשטרה רוני אלשיך: לממשלה אסור להכתיב עד רמת הבורג במשטרה.

<מפכ"ל המשטרה רוני אלשיך: אסור לה.

דוד אמסלם: את התקציב.

<מפכ"ל המשטרה רוני אלשיך: גם התקציב.

דוד אמסלם: אני מדבר על התקציב.

<מפכ"ל המשטרה רוני אלשיך: גם התקציב.

<מפכ"ל המשטרה רוני אלשיך: פסיקת בג"ץ.

<מפכ"ל המשטרה רוני אלשיך: אני עונה לך.

<מפכ"ל המשטרה רוני אלשיך: אני מתקן אותך.

<מפכ"ל המשטרה רוני אלשיך: לממשלה אסור להכתיב עד רמת הבוגר למשטרה.

דוד אמסלם: מה מותר.

דוד אמסלם: מה אסור?

<מפכ"ל המשטרה רוני אלשיך: אני עונה לך.

<מפכ"ל המשטרה רוני אלשיך: עצמאות הפעלת התקציב על ידי המשטרה היא חלק מהדמוקרטיה וחלק מהעצמאות שלטון החוק.

<מפכ"ל המשטרה רוני אלשיך: לכן הממשלה מוגבלת ברזולוציה בה היא מגבילה.

דוד אמסלם: איפה הקו?

דוד אמסלם: אולי אני אתן לכם פתק ותעשו מה שאתם רוצים כי אסור לדבר אתכם?

<מפכ"ל המשטרה רוני אלשיך: לא אמרתי שנעשה מה שרוצים.

<מפכ"ל המשטרה רוני אלשיך: אגף התקציבים מפקח משמעותי.

דוד אמסלם: הפקידים.

<מפכ"ל המשטרה רוני אלשיך: מדיניות השר היא מדיניות.

דוד אמסלם: מה זה מדיניות השר?

<מפכ"ל המשטרה רוני אלשיך: מדיניות השר אלה הדברים שהשר רוצה לתת להם דגש.

<מפכ"ל המשטרה רוני אלשיך: משטרת ישראל מחויבת למדיניות השר.

דוד אמסלם: אומר לי מפכ"ל המשטרה השר מביא מדיניות, בא המפכ"ל ומתרגם את זה איך שהוא מבין ואף אחד לא מדבר עם המפכ"ל, בכסף, יש תקציב של 14 מיליארד שקלים לביטחון פנים, המשטרה מקבלת את רובו.

דוד אמסלם: לך מותר להחליט לאן הולך הכסף ברמת הבורג?

דוד אמסלם: רק לך מותר להחליט?

<מפכ"ל המשטרה רוני אלשיך: התשובה היא כן.

דוד אמסלם: זאת אומרת, רק אתה מחליט מה עושים עם הכסף.

דוד אמסלם: לשר אסור להתערב.

<מפכ"ל המשטרה רוני אלשיך: לא אמרתי לשר אסור להתערב.

דוד אמסלם: זה מה שאתה אומר לי.

<מפכ"ל המשטרה רוני אלשיך: השר מפקח.

דוד אמסלם: מה זה מפקח?

דוד אמסלם: הוא ידע למשל על היועץ הזה?

<מפכ"ל המשטרה רוני אלשיך: כן.

דוד אמסלם: הוא יודע.

<מפכ"ל המשטרה רוני אלשיך: הוא יודע.

<מפכ"ל המשטרה רוני אלשיך: השר מפקח.

<מפכ"ל המשטרה רוני אלשיך: לשר יש מדיניות ואני מחויב למדיניות שלו.

<מפכ"ל המשטרה רוני אלשיך: אבל החוק מבחין - פקודת המשטרה ופסיקת בג"ץ – ברזולוציה למרות שקשה לשים את האצבע בדיוק איפה הרזולוציה, אבל נותן חופש פעולה למפכ"ל בהפעלת התקציב מפני שאם חלילה זה לא יקרה, זה בעצם מונע ממשטרת ישראל את עצמאותה לאכוף את החוק.

<מפכ"ל המשטרה רוני אלשיך: כפי שידוע לך, בניגוד למשרדי ממשלה דומים אולי - - -

דוד אמסלם: אסור לקצץ בתקציב המשטרה?

<מפכ"ל המשטרה רוני אלשיך: לא אמרתי.

דוד אמסלם: זאת התוצאה.

<מפכ"ל המשטרה רוני אלשיך: בסוף הממשלה מחליטה איזה פלח היא נותנת למשרד לביטחון פנים.

דוד אמסלם: לפי מה שאתה אומר עכשיו יכול להיות שהממשלה תשפיע על החקירות או על פעילות המשטרה.

<מפכ"ל המשטרה רוני אלשיך: קודם כל, הממשלה יכולה להשפיע.

דוד אמסלם: אבל אתה אומר שאסור.

<מפכ"ל המשטרה רוני אלשיך: קודם כל, היא יכולה להשפיע.

<מפכ"ל המשטרה רוני אלשיך: מפרידים כאן בין מקרו למיקרו.

<מפכ"ל המשטרה רוני אלשיך: הממשלה יכולה להקטין את פעילות המשטרה - - -

דוד אמסלם: זאת אומרת, המיקרו הוא השר?

<מפכ"ל המשטרה רוני אלשיך: רגע.

<מפכ"ל המשטרה רוני אלשיך: הממשלה יכולה להקטין את פעילות המשטרה והיא כפופה לביקורת ציבורית כזאת ואחרת.

<מפכ"ל המשטרה רוני אלשיך: לא אני.

<מפכ"ל המשטרה רוני אלשיך: מרגע שניתן תקציב למשטרה, למשטרה יש עצמאות בהפעלת התקציב מהסיבה שאם רזולוציה גבוהה, מישהו מנסה להתערב, זה עלול להשפיע על אכיפת החוק.

<מפכ"ל המשטרה רוני אלשיך: למשל, אם המשטרה תחליט כמה חוקרים צריכים במשטרה, או לאיזה עיר יגיע איזה שוטר, אז בסופו של דבר יש כאן פגיעה בעצמאות המשטרה באכיפת החוק שהמחוקק ראה לנכון לא להתערב.

דוד אמסלם: אדוני המפכ"ל, אתה מבין שמה שאתה אומר לי כרגע זה לא - - -

<מפכ"ל המשטרה רוני אלשיך: זה לא מה?

דוד אמסלם: רק רגע.

דוד אמסלם: השר לביטחון פנים לא יכול להתערב בתקציב המשטרה?

<מפכ"ל המשטרה רוני אלשיך: לא ברזולוציה גבוהה.

דוד אמסלם: אני שואל.

דוד אמסלם: הוא לא אומר לך את מי לחקור, איך לחקור ומה לחקור.

דוד אמסלם: אל תיקח את זה - - -

<מפכ"ל המשטרה רוני אלשיך: אני לא לקחתי את זה.

<מפכ"ל המשטרה רוני אלשיך: תראה את הסעיף בחוק.

<מפכ"ל המשטרה רוני אלשיך: תקריא את הסעיף.

<אלעזר כהנא: המפקח הכללי יפקח על משטרת ישראל, על סדרי ניהולה ועל הפעלתה ויהיה אחראי להשגחה על כל ההוצאות הכרוכות בה ולאפסניה שברשותה.

דוד אמסלם: בוודאי אחראי.

דוד אמסלם: יש לו אחריות.

<אלעזר כהנא: הוצאות שכרוכות בה.

דוד אמסלם: בוודאי.

דוד אמסלם: אני מניח שכל מנכ"ל, זה בעצם התפקיד שלו אבל זה לא אומר שהוא מקבל את הצ'ק ומחלק אותו איך שהוא רוצה.

<אלעזר כהנא: זה מה שזה אומר.

דוד אמסלם: לא הבנת.

דוד אמסלם: בכל מערכת, כפי שאמרתי, דיוני התקציב מתחילים מלמטה.

דוד אמסלם: מפכ"ל המשטרה בסוף לא בודק כל תחנה מה התקציב שלה.

דוד אמסלם: יש איזשהו משהו שמתחיל מלמטה.

<ודים גודון: אדוני היושב ראש, התקציב שלנו בנוי כמו כל תקציב משרד ממשלתי.

דוד אמסלם: נכון.

דוד אמסלם: בדיוק מה שאני אומר.

דוד אמסלם: כך זה מתחיל.

<ודים גודון: הכנסת מאשרת עד לרמת תכנית ואגף התקציבים - - -

דוד אמסלם: רק רגע.

דוד אמסלם: מי זה הכנסת?

דוד אמסלם: מי מאשר לך את רמת התכנית?

<ודים גודון: התקציב שהוגש לכנסת.

<ודים גודון: אחרי שהממשלה מאשרת תקציב שנתי, הכנסת מאשרת.

דוד אמסלם: בדרך כלל, אם אני השר, אני מבקש מהמפכ"ל, כמו שהמפכ"ל מבקש מכל אחד, שיכין לי תכנית עבודה והנגזרת התקציבית שלה.

דוד אמסלם: כך זה בנוי.

<מפכ"ל המשטרה רוני אלשיך: אנחנו מציגים לשר.

דוד אמסלם: השר יכול להגיד, לפי תפיסתי, אלא אם כן אתם כופרים בזה, שהסעיף הזה לא נראה לו ותעביר כסף מכאן לכאן.

דוד אמסלם: כך זה נשמע לי יותר סביר.

דוד אמסלם: אני רוצה לתת את הדגש על זה.

דוד אמסלם: לכן הוא נבחר.

דוד אמסלם: בסוף זה מתורגם לכסף.

דוד אמסלם: בסוף אנחנו מדברים על כסף.

דוד אמסלם: אם אני השר ואני רואה דבר כזה, תקשורת אסטרטגית בסעיף, הרי זה לא נולד תוך כדי תנועה אלא אם כן יש לכם כספים שאתם מסיטים תוך כדי תנועה.

דוד אמסלם: אבל אם אני רואה 800 אלף שקלים, אני שואל מה זה.

דוד אמסלם: אומר לי המפכ"ל.

דוד אמסלם: אם אני מאשר לו – כן, אם לא - אני אומר לו שאני מבקש להוריד את הסעיף הזה כי הוא לא מתאים לו.

דוד אמסלם: יבוא המפכ"ל ויגיד לו, אדוני השר, עם כל הכבוד לך, אני לא שואל אותך בגלל שאתה לפי הסעיף הזה אסור לך להתערב?

<אלעזר כהנא: המחוקק נתן עצמאות למפכ"ל.

<אלעזר כהנא: זה חלק מהמשמעות של משטרה עצמאית.

דוד אמסלם: אתה אומר לי שצריך לשנות את החוק.

דוד אמסלם: זה מה שאתה אומר לי, לפי תפיסתי.

<אלעזר כהנא: לא צריך לשנות את החוק.

<אלעזר כהנא: אני חושב שזאת תהיה טעות לשנות את החוק.

דוד אמסלם: אצלי לא נתפס שיש דרג כלשהו במדינת ישראל, דרג פקידותי, שהוא מחליט מה לעשות עם התקציב של עצמו ואף אחד לא יכול להתערב לו.

דוד אמסלם: לא הרמטכ"ל, לא המפכ"ל, לא אף אחד בגלל שבסוף הדרג הנבחר הוא הדרג שמכתיב את המדיניות ממנה נגזר התקציב.

דוד אמסלם: לא הפוך.

דוד אמסלם: זאת לא משטרה שיש לה מדינה.

דוד אמסלם: אני הבנתי שיש תקלה בעניין הזה.

דוד אמסלם: דרך אגב, לגבי הנושא הזה של צה"ל, למי כפוף החשב בצה"ל?

<אלעזר כהנא: למשרד האוצר.

דוד אמסלם: שר הביטחון יודע להתערב בתקציב בתוך משרד הביטחון?

<עמיחי דוד: אני מתעסק במשרד לביטחון פנים ולא במשטרה.

<עמיחי דוד: אני לא בדיוק מכיר איך משרד הביטחון עובד.

<מפכ"ל המשטרה רוני אלשיך: החוק איננו דומה.

<מפכ"ל המשטרה רוני אלשיך: העצמאות של צה"ל לא דומה ולא צריכה להיות דומה לעצמאות המשטרה.

<מפכ"ל המשטרה רוני אלשיך: צה"ל הוא גורם שפועל החוצה ולא פועל פנימה.

<מפכ"ל המשטרה רוני אלשיך: צה"ל לא פועל מול אישי ציבור, נבחרי ציבור.

<מפכ"ל המשטרה רוני אלשיך: העצמאות שנתן המחוקק למשטרת ישראל נועדה שלא תהיה השפעה לא נכונה על מערכת אכיפת החוק.

<מפכ"ל המשטרה רוני אלשיך: האם יש עדיין השפעה משמעותית אפשרית למחוקק, לממשלה, לשר לביטחון פנים?

<מפכ"ל המשטרה רוני אלשיך: בוודאי שכן כי בסוף ישנה מדיניות ואם חשוב למדינת ישראל נושאים מסוימים, היא יכולה לתת עליהם דגש ובסוף זה יבוא לידי ביטוי בצורה מאוד מאוד משמעותית בתפקוד המשטרה.

<מפכ"ל המשטרה רוני אלשיך: עדיין המחוקק ראה לנכון, כדי לשמור על הדמוקרטיה, ראה לנכון, בניגוד לצה"ל, ובצדק, לתת עצמאות למשטרת ישראל.

<מפכ"ל המשטרה רוני אלשיך: , זה מגובה גם בפסיקת בג"ץ מפני בסופו של דבר חלילה יכולה להיווצר סיטואציה שמאן דהוא מפריע לו מבחינת החוק.

<מפכ"ל המשטרה רוני אלשיך: היות והמחוקק לא רצה שזה יקרה, המחוקק נתן מבנה אחר בהקשר של משטרת ישראל ובצדק רב.

<מפכ"ל המשטרה רוני אלשיך: בדיוק מאותה סיבה של איזונים ובלמים שלמרות עצמאות משטרת ישראל בנושא מדיניות אכיפת החוק, ויש לה עצמאות כזאת, בנושאים מסוימים יש עליה מגבלות של היועץ המשפטי לממשלה שנקבעו כדי לאזן במקומות רגישים כמו למשל טיפול באישי ציבור, נבחרי ציבור.

דוד אמסלם: זה לא חשוב.

<מפכ"ל המשטרה רוני אלשיך: לא, זה חשוב מאוד כי בסוף המערכת רוצה להיבנות עם איזונים ובלמים, שלא יהיה שום כוח מוגזם במקום אחד.

דוד אמסלם: אדוני המפכ"ל, אני לא משוכנע שאתה מאמין במה שאתה אומר.

<מפכ"ל המשטרה רוני אלשיך: אני מאוד מאמין.

<מפכ"ל המשטרה רוני אלשיך: כבוגר תואר שני במדעי המדינה, אני חושב שהפילוסופיה הזאת של מדע המדינה, של איזונים ובלמים, היא פילוסופיה נכונה וחשובה.

<מפכ"ל המשטרה רוני אלשיך: כל מדינה צריכה למצוא את הדרך בה היא מייצרת איזונים בין גורמי החוק.

<מפכ"ל המשטרה רוני אלשיך: לשמור על הדמוקרטיה.

<מפכ"ל המשטרה רוני אלשיך: אני מאוד מאמין בזה.

דוד אמסלם: בוודאי שהאיזונים זה דבר נכון, נדרש והכרחי.

דוד אמסלם: זאת לא השאלה בכלל, אבל בנושא התקציבי, בהשפעה של השר או הדרג הפוליטי על התקציב, אני חושב שהיא צריכה להיות קריטית.

דוד אמסלם: הוא נבחר.

<מפכ"ל המשטרה רוני אלשיך: היא השפעה רבה.

דוד אמסלם: בוודאי שהשר לביטחון פנים לדעתי צריך לאשר את הקטע התקציבי כי אחרת בוא נבטל אותו ואולי נשים את המפכ"ל גם כשר והכול בסדר.

דוד אמסלם: לכן זה לא נראה לי סביר והגיוני מה שקורה כאן.

דוד אמסלם: אני לא מכיר מערכת ציבורית כזאת שמתנהלת בכוחות עצמה וכמעט אף אחד לא אומר לה מה לעשות בנושאים הכספיים.

<מפכ"ל המשטרה רוני אלשיך: לא הבנת את זה ממני.

<מפכ"ל המשטרה רוני אלשיך: זה לא מה שאמרתי.

<מפכ"ל המשטרה רוני אלשיך: השר משפיע באופן דרמטי על הדגשים של משטרת ישראל, על מרכזי הכובד של התקציב, הכול נכון.

<מפכ"ל המשטרה רוני אלשיך: בסופו של דבר עדיין יש איזונים ובלמים.

דוד אמסלם: בוודאי.

<עמיחי דוד: אדוני היושב ראש, אם אפשר להתייחס לנושא הזה.

<עמיחי דוד: דיוני התקציב מול משרד האוצר, מול שר האוצר, מי שמנהל את דיוני התקציב השנתיים בנושא תקציב המשטרה, זה השר לביטחון פנים.

<עמיחי דוד: זה לא מפכ"ל המשטרה.

<עמיחי דוד: הוא מנהל דיונים תקציביים, הוא מסכם סיכום תקציבי מול שר האוצר והמשטרה למעשה מקבלת תקציב מהמשרד לביטחון פנים.

דוד אמסלם: זאת אומרת, הוא מנהל את הדיון התקציבי בלי קשר לתכנית העבודה?

דוד אמסלם: אם למשל היו 14 מיליארד שקלים, הוא בא ואומר לו שהוא רוצה 14 וחצי מיליארד שקלים?

<עמיחי דוד: לא אמרתי את זה.

דוד אמסלם: אני שואל.

דוד אמסלם: איך בנוי התקציב?

דוד אמסלם: מסעיפים.

דוד אמסלם: זה יורד לסעיפים משקל ועד מיליארדי שקלים.

<עמיחי דוד: אני אומר שלפני כן יש דיון.

<עמיחי דוד: את הדברים האלה אנחנו מקבלים מהמשרד לביטחון פנים.

<עמיחי דוד: כלומר, מגיעים משם.

<עמיחי דוד: אין קשר ישיר בין שוטרים, בין קציני משטרה, לבין משרד האוצר בדיונים.

דוד אמסלם: אין בעיה.

דוד אמסלם: מה שאתה אומר לי זה שהבאפר הוא המשרד לביטחון פנים.

<עמיחי דוד: הוא מנהל את זה.

דוד אמסלם: אני לא נכנסתי כרגע לבאפר, איך בעצם שרשרת הפיקוד עובדת.

דוד אמסלם: זה פחות מעניין אותי.

דוד אמסלם: מה שחשוב לי זאת השאלה ששאלתי והיא האם השר משפיע על התקציב גם ברמת הרזולוציה של הנושא.

דוד אמסלם: יש הבחנה ברורה, לטעמי, בין הנושא הזה של חקירות של אישי ציבור לבין האם צריך דובר במשטרה כן או לא או האם המשטרה צריכה לאכול סטיק פילה כל יום כן או לא.

דוד אמסלם: זה התפקיד של השר.

דוד אמסלם: אנחנו יודעים גם בשכל היכן מותר להתערב והיכן לא.

דוד אמסלם: בשם אי ההתערבות אי אפשר להשתלט על כל השכונה ולהחליט שאני קובע כאן הכול.

דוד אמסלם: הלו, אתה עוד לא נבחרת.

<מפכ"ל המשטרה רוני אלשיך: זה לא מה שנאמר.

דוד אמסלם: זה מה שהבנתי.

<מפכ"ל המשטרה רוני אלשיך: שלוש פעמים תיקנתי אותך.

<מפכ"ל המשטרה רוני אלשיך: ההשפעה של השר - - -

דוד אמסלם: במדיניות.

דוד אמסלם: הוא קובע.

<מפכ"ל המשטרה רוני אלשיך: על מבנה התקציב והדגשי התקציב בכסף הגדול, היא השפעה דרמטית.

<מפכ"ל המשטרה רוני אלשיך: אם השר מאוד חשוב לו נושא התנועה, זה יהיה שם.

<מפכ"ל המשטרה רוני אלשיך: אם לשר מאוד חשוב מגזר ערבי, זה יהיה שם.

<מפכ"ל המשטרה רוני אלשיך: אם לשר מאוד חשוב מזרח ירושלים, זה יהיה שם.

<מפכ"ל המשטרה רוני אלשיך: הוא מסתכל גם מה עושים עם זה ויקבל דיווחים.

דוד אמסלם: אתה אומר לי שהשר מתערב בנושא כותרות.

דוד אמסלם: אנחנו ישבנו על הדגשים של השר.

דוד אמסלם: עשינו דיון, ישבתי אתו והוא שם בפני את הדגשים.

דוד אמסלם: יש לו שלושה-ארבעה הדגשים ולדעתי מהרגע הזה הוא הולך הביתה.

דוד אמסלם: שים את הדגשים ותתפטר.

דוד אמסלם: אתם עושים משהו אחר.

<מפכ"ל המשטרה רוני אלשיך: לשר יש שכל ישר לאיזו רזולוציה להיכנס.

דוד אמסלם: אתה אומר שאסור לו.

<מפכ"ל המשטרה רוני אלשיך: לא.

<מפכ"ל המשטרה רוני אלשיך: לא אמרתי שאסור לו.

<מפכ"ל המשטרה רוני אלשיך: אמרתי שלהפקיע את העצמאות של המשטרה להפעיל את התקציב, אסור לו.

<מפכ"ל המשטרה רוני אלשיך: אני עונה וכל פעם אתה קוטע אותי באמצע.

<מפכ"ל המשטרה רוני אלשיך: אין סיפק בידי לתקן אותך.

<מפכ"ל המשטרה רוני אלשיך: השר בסופו של דבר, יש לו אחריות, יש לו מדיניות, יש לו שכל ישר היכן להתערב והיכן לא להתערב.

<מפכ"ל המשטרה רוני אלשיך: בדיוק כמו שלי צריך להיות שכל ישר מה אני מעדכן את השר ומה אני לא מעדכן את השר.

<מפכ"ל המשטרה רוני אלשיך: בסוף יש דברים שהשר אסור לו לדעת ויש דברים שהשר לא ישאל אותי מפני שאלה האזורים בגינם יש עצמאות למשטרת ישראל.

דוד אמסלם: אנחנו מכירים את זה.

דוד אמסלם: אתה מדבר אתי כאילו אני בכיתה א'.

<מפכ"ל המשטרה רוני אלשיך: לכן השכל הישר של השר מאפשר לו להשפיע דרמטית על תקציב משטרת ישראל, על דגשיו, איך הוא מתרגם בסוף.

דוד אמסלם: דרך אגב, לפי דעתך, בוא נניח שאנחנו נקים יחידה נפרדת לחקירת פוליטיקאים, מאותו רגע המשטרה הופכת להיות גוף רגיל מבחינת השר?

<מפכ"ל המשטרה רוני אלשיך: לא.

דוד אמסלם: למה?

<מפכ"ל המשטרה רוני אלשיך: כי יש נושאים רבים ומגוונים שקשורים - - -

דוד אמסלם: היא לא תהיה מקבילה לצה"ל?

<מפכ"ל המשטרה רוני אלשיך: יש נושאים רבים ומגוונים שעוסקים באכיפת חוק ומדיניות אכיפת חוק שצריך להרחיק אותם מאילוצים פוליטיים והם לא קשורים רק לאישי ציבור.

דוד אמסלם: למה עוד הם קשורים?

דוד אמסלם: תן לנו דוגמה.

<מפכ"ל המשטרה רוני אלשיך: הם קשורים לנושאים שקשורים בשיח הציבורי.

<מפכ"ל המשטרה רוני אלשיך: אני לא רוצה כרגע לפתוח תבערות אבל אנחנו קמים כל בוקר עם הרגישויות האלה.

<מפכ"ל המשטרה רוני אלשיך: לשרים יש שכל ישר בעניין הזה.

<מפכ"ל המשטרה רוני אלשיך: לשר לביטחון פנים יש שכל ישר בעניין הזה.

<מפכ"ל המשטרה רוני אלשיך: יש נושאים שאנחנו לא מתבטאים בהם בכוונה, יש נושאים שאנחנו דוחפים חקיקה ויש נושאים שאנחנו בכוונה לא מתבטאים בנושאי חקיקה.

<מפכ"ל המשטרה רוני אלשיך: הנושאים האלה מאוד רגישים מפני שהמשטרה פועלת כלפי פנים.

<מפכ"ל המשטרה רוני אלשיך: זאת איננה משטרה שפועלת מול אויב חיצוני.

<מפכ"ל המשטרה רוני אלשיך: כלפי פנים הרגישויות הן רבות ומגוונות וכל בוקר משטרת ישראל עוסקת בעצבים חשופים של החברה הישראלית, כל היום וכל יום.

דוד אמסלם: הבנתי.

<מפכ"ל המשטרה רוני אלשיך: בקטע שלא ייווצר מצב שהמשטרה מנועה מלאכוף את החוק, אז המחוקק, שזה לא אני, קבע כללים בהם הוא רוצה לשמור על האיזונים והבלמים האלה והם כללים חשובים.

<מפכ"ל המשטרה רוני אלשיך: שלא יתפרש מזה שאין יכולת לשר להשפיע באופן דרמטי על תקציב המשטרה, מבנהו ודגשיו ומה המשטרה עושה גם בדבר הזה.

<מפכ"ל המשטרה רוני אלשיך: אבל מכאן ועד לשלוט בכל סעיף, יש שכל ישר היכן לא מתערבים.

<מפכ"ל המשטרה רוני אלשיך: אני חושב שזה נכון.

דוד אמסלם: אני חושב שהשר, להוציא נושא אחד שאני מניח שהוא גם לא יתערב וזה גם לפי החוק והכול בסדר, ויש בו גם הגיון, לגבי הנושא של החקירות של אישי ציבור כאלה ואחרים - - -

<מפכ"ל המשטרה רוני אלשיך: גם לא במדיניות אכיפת החוק.

דוד אמסלם: שם הוא מחוץ לתמונה בגלל שהוא לכאורה נגוע בעניין וזה בסדר.

דוד אמסלם: אני מניח שכמו שהפקיעו לכם את מח"ש ולא אמרו לכם שבגלל שיש מח"ש ואתם עלולים לחקור שוטרים, אז הפקיעו מכם את כל הסמכויות והעבירו אותן למח"ש.

דוד אמסלם: אז ברור שאנחנו לא טיפשים, לא נולדנו היום, מכירים גם את המשטרה, מכירים את החיים, הכול בסדר.

דוד אמסלם: אני חושב שהשר לביטחון פנים, התפקיד שלו, לפי תפיסתי, הוא לנווט את המשטרה כמו כל שר.

דוד אמסלם: האחריות היא שלו.

דוד אמסלם: גם ברזולוציה, הוא יחליט לאיזו רזולוציה הוא נכנס.

דוד אמסלם: בסוף הוא בן אדם אחד, כמה זמן יש לו, זה כמו כל מנכ"ל אחר.

דוד אמסלם: אם אני מנכה מהסיפור של המשטרה ברמה העקרונית את הנושא כמו שאמרת לגבי אישי ציבור כאלה ואחרים, החקירות שלהם, אם מחר נחליט או שאני אחשוב שצריך להוביל אותם בחקירה אחרת חוץ משטרתית ולנקות את המשטרה נטו, רק ארגון, אז אני חושב שהשר הוא כמו כל שר רגיל.

<מפכ"ל המשטרה רוני אלשיך: יש מאות נושאים רגישים בהם עצמאות המשטרה היא קריטית.

דוד אמסלם: לכן אני אומר בגדול שאני חושב, לפי תפיסתי והבנתי בגרוסו מודו, שזה התפקיד של השר כי אחרת אני חושב שהוא מיותר.

דוד אמסלם: אני חושב שאין לו מה לעשות שם, שיבוא וייתן לכם דגשים בתחילת הקדנציה ויבוא בסוף.

<מפכ"ל המשטרה רוני אלשיך: הוא איננו מיותר.

דוד אמסלם: לדעתי.

<מפכ"ל המשטרה רוני אלשיך: הוא חשוב מאוד.

דוד אמסלם: דרך הניהול שלי היא דרך הכסף.

דוד אמסלם: אני לא יודע לנהל אחרת.

דוד אמסלם: אני יודע לנהל דרך הכסף.

דוד אמסלם: זה מנגנון הבקרה הכי גדול שלי, דרך הכסף.

<מפכ"ל המשטרה רוני אלשיך: לכן המחוקק השאיר עצמאות.

דוד אמסלם: דרך אגב, אני רוצה לחדש לך.

דוד אמסלם: הגשתי הצעת חוק, גפני ואני, כדי להכפיף בדיוק את החשב לשר.

<מפכ"ל המשטרה רוני אלשיך: אני מניח שלהצעת החוק הזאת יתנגד היועץ המשפטי לממשלה מסיבות של דמוקרטיה.

דוד אמסלם: יכול להיות.

<מפכ"ל המשטרה רוני אלשיך: אני מניח שהחשב הכללי יתנגד להצעת החוק.

דוד אמסלם: אני מספר לך שהגשנו הצעת חוק.

<מירב לפידות: מה שהכנסת אומרת, אנחנו עושים.

דוד אמסלם: אני רוצה להגיד לך אדוני המפכ"ל שחלק מהמערכות חשבו שהן נבחרות, הן משתלטות על הכנסת.

דוד אמסלם: התפקיד של הכנסת הוא לחוקק חוקים.

דוד אמסלם: לכן הציבור בחר בה אבל לפעמים אנשים לא מתאים להם.

דוד אמסלם: יש גופים כאלה.

<מפכ"ל המשטרה רוני אלשיך: מי שמחוקק, זאת הכנסת.

דוד אמסלם: לכן אנחנו הגשנו את הצעת החוק.

דוד אמסלם: לא כתבתי לך מכתב.

דוד אמסלם: הפה שאסר הוא הפה שהתיר וכמובן הפוך.

דוד אמסלם: אני לא מאמין שיש משטרה שעובדת כך בעולם.

דוד אמסלם: גם את זה אני אבדוק, את הקטע של המפכ"ל מול התקציב.

דוד אמסלם: אבל זה אני מספר לך מה יש לנו בצנרת במושב הבא כי אני לא רואה שיש בזה הגיון.

דוד אמסלם: כשסיפרו לי את זה, לא האמנתי שזה בכלל יכול להיות.

דוד אמסלם: כאן זה קרה כתוצאה מהדבר הזה כשנכנסתי לעניין.

דוד אמסלם: שאלתי את השר, תגיד לי, מישהו אמר לך?

דוד אמסלם: מה, אתה לא נמצא כאן?

דוד אמסלם: מה קורה כאן?

דוד אמסלם: אם מחר יש מפכ"ל לא אחראי או יש לו תפיסת עולם אחרת לגמרי?

<מפכ"ל המשטרה רוני אלשיך: פטר אותו.

דוד אמסלם: זאת האופציה?

דוד אמסלם: או שאפשר להגיד לו שכאן אני מבקש ממך לתקן א', ב', ג', ד'?

<מפכ"ל המשטרה רוני אלשיך: הוא יכול להנחות.

דוד אמסלם: כמובן.

דוד אמסלם: אתה יודע שבסופו של דבר הכנסת היא הגוף המחוקק, היא הגוף העליון במדינת ישראל בנושא חקיקה וכל המערכות צריכות להתיישר, כולל היועץ המשפטי, כולל בית המשפט העליון ולא לעשות את הפרשנות של עצמה כדי לאכוף את החוק.

דוד אמסלם: דרך אגב, אתם כל הזמן נוהגים שאין אף אחד מעל החוק, כולל לא היועץ המשפטי, לא המפכ"ל ולא נשיא בית המשפט העליון.

דוד אמסלם: לכן, ברגע שאנחנו נעביר את החוק, אני מניח שכל המערכות יתיישרו כולל היועץ המשפטי בגלל שבסופו של דבר אני חושב שמה שקורה היום בהיבט הזה, אני עליתי עליו רק כתוצאה מהנושא הזה.

דוד אמסלם: הבנתי שקורה כאן משהו לא בסדר, משהו לא הגיוני, איזה גוף משייט לו באוויר, מחליט על התקציב, יש לו תקציב והוא מחלק אותו איך שהוא רוצה בלי בקרות.

דוד אמסלם: זה לא הגיוני.

דוד אמסלם: אין עוד גוף כזה במדינה.

דוד אמסלם: אני אומר לך שגם המקבילה במשרד הביטחון, בדקתי, זה לא שם.

דוד אמסלם: לא שינינו את זה במשרד הביטחון.

<מפכ"ל המשטרה רוני אלשיך: זה לא צריך להיות במשרד הביטחון.

דוד אמסלם: בגלל שלא צריך.

דוד אמסלם: בגלל שאתה כרגע במשטרה.

דוד אמסלם: אם היית במשרד הביטחון, היית אומר לי שגם כאן לא צריך והיית מנמק לי למה הסורים, המחבלים, כל מיני.

<עמיחי דוד: לנו יש בקרה מלאה על התקציב של המשטרה.

<עמיחי דוד: אנחנו רואים אותו בזמן אמת.

<עמיחי דוד: יש חשבים שהם עובדי משרד האוצר.

דוד אמסלם: אני לא מדבר על הקטע הפקידותי.

<עמיחי דוד: גם אחרי ההתקשרויות של המשטרה.

<מפכ"ל המשטרה רוני אלשיך: יש חשב שחצי מהכובע שלו הוא ממונה בתיאום.

דוד אמסלם: אדוני המפכ"ל, אולי לא הבנת אותי.

דוד אמסלם: אני בא מהעולם הזה, אני בא מעולם הפקידות של חשבים וחשבים בתוך המשרדים.

דוד אמסלם: בסוף החשב בודק את התהליך.

<מירב לפידות: הוא בונה אותו לפי מה שהממשלה מחליטה בחוק התקציב.

דוד אמסלם: יש תכנית עבודה.

דוד אמסלם: תקציב לא נבנה סתם.

דוד אמסלם: אני לא בונה תקציב תג מחיר ומה שהיה בשנה שעברה, תן את המדד ונתקדם.

דוד אמסלם: אני בונה.

דוד אמסלם: אני מאמין בזה כי זה גם נותן ריענון לכל שנה לכל המערכת.

דוד אמסלם: אתה בודק סעיף סעיף מהתחלה מלמטה.

דוד אמסלם: אתה משנה.

<מירב לפידות: בדיוק כך זה נבנה על ידי הממשלה.

דוד אמסלם: לא חשוב, אתם הבנתם את הראש שלי בעניין הזה, גם אם אתם לא מסכימים אתי.

<ודים גודון: אין שם הבדל בין בניית תקציב משרד המשפטים לבין בניית תקציב ממשלת ישראל.

<ודים גודון: אותה דרך, אותה עצמאות.

<ודים גודון: תקציב הנהלת בתי המשפט, אותה עצמאות.

<ודים גודון: תקציב רשות המסים, אותה עצמאות.

<ודים גודון: אין שום הבדל.

דוד אמסלם: לכן אני אומר בגדול שהשרים בסופו של דבר, לפי תפיסתי, הם בעצם מאשרים את תכנית העבודה.

<ודים גודון: כמו ששר האוצר משפיע על תקציב רשות המסים, השר לביטחון פנים משפיע על תקציב המשטרה.

<ודים גודון: כמו ששר המשפטים משפיע על תקציב הנהלת בתי המשפט, השר לביטחון פנים משפיע על תקציב המשטרה.

<ודים גודון: אותו הדבר בדיוק, אדוני היושב ראש.

<ודים גודון: אותו חוק.

דוד אמסלם: לכן אני אומר בגדול שאני חושב שבסופו של דבר השר יכול להיכנס, הוא צריך לנהל את המדיניות שלו באמצעות התקציב, לא רק מלים בעלמא.

<מפכ"ל המשטרה רוני אלשיך: זה בוודאי קורה.

דוד אמסלם: הוא יכול להיכנס גם ברזולוציה של סעיפים ונושאים ולהגיד שהוא לא מסכים לזה והוא מבקש שתשנו את זה.

דוד אמסלם: זה התפקיד שלו.

דוד אמסלם: כך אני רואה את התפקיד שלו כי אחרת מה שנעשה, נגמור את שנת התקציב, נשלח את כולם לים והכול בסדר.

דוד אמסלם: יש חשב, יש מנכ"ל, והכול בסדר.

דוד אמסלם: אני אסביר לך מה ההבדל.

דוד אמסלם: למה המשטרה היא מעט שונה בהיבט הזה.

דוד אמסלם: במשרד רגיל יש מנכ"ל, השר הביא את המנכ"ל והוא עובד דרכו.

דוד אמסלם: כאן בסופו של דבר יש את המנכ"ל של המשרד לביטחון פנים ויש את המפכ"ל.

דוד אמסלם: אם המנכ"ל של המשרד לביטחון פנים היה מנהל את התקציב, זה בסדר.

דוד אמסלם: אבל זה ההבדל כאן.

<ודים גודון: כמו ראש רשות המסים, כמו מנהל בתי המשפט, כמו רשויות כאלה.

<ודים גודון: יש מנכ"ל משרד האוצר.

<ודים גודון: יש מנכ"ל משרד המשפטים ויש מנהל בתי המשפט שהוא מנהל את התקציב שלו ולא מנכ"ל משרד המשפטים למרות שהכובע הוא שר המשפטים.

<ודים גודון: זה אותו דבר בדיוק.

דוד אמסלם: בסדר.

דוד אמסלם: לכן אני לא רוצה לפתוח את זה לוויכוח.

דוד אמסלם: זה דיון אחר.

דוד אמסלם: רציתי לשאול למה היה את אותו פטור ממכרז בהליך הזה.

<מפכ"ל המשטרה רוני אלשיך: היה תהליך תחרותי בשנה הראשונה.

<מירב לפידות: היה מכרז.

<מירב לפידות: הם זכו במכרז.

<מפכ"ל המשטרה רוני אלשיך: הם זכו בתהליך תחרותי.

<מפכ"ל המשטרה רוני אלשיך: התחיל עם שבע-שמונה חברות, אחר כך היו ארבע חברות, מתוך הארבע הגישו שלוש הצעות ומתוך שלושת ההצעות זכתה ההצעה הזאת.

<אייל אהרוני: ההצעות שוקללו.

<אייל אהרוני: היה מרכיב איכותי ורכיב כלכלי.

<אייל אהרוני: נבחרה ההצעה הזולה עם השקלול הגבוה ביותר.

<אייל אהרוני: אגב, התעריף השעתי שאנחנו מתקשרים עם חברת גולדפינגר נמוך בחמישה אחוזים מהמחירים שקבע החשב הכללי.

<מירב לפידות: בשעתו.

<מירב לפידות: כן.

<אייל אהרוני: אני רוצה גם לומר שהתעריף הוא תעריף דיפרנציאלי אל מול הפרופיל של היועצים שנותנים שירות.

<אייל אהרוני: כמו שאמר המפכ"ל, זאת קבוצה של יועצים בחברת גולדפינגר והתעריף הרלוונטי למי שנותן את הייעוץ ספציפית שקשור בהשכלה שלו, בשנות הניסיון שלו בהתאם להוראות החוק והתקנות של החשב הכללי.

<אייל אהרוני: כמו שאמר קודם המפכ"ל, אנחנו דוגלים שאם יש איזשהו סיכוי שהצריכה לא תהיה ליניארית ואנחנו יודעים לחזות אותה, אנחנו תמיד נבחר בדרך של התקשרות מסגרת כדי לא ליצור חלילה איזושהי סיטואציה של איזשהו מצג שווא כלפי הוועדות השונות גם בתוך המשרד וגם מול משרד האוצר של לכאורה התקשרות בהיקף נמוך ואז בשיטת הסלאמי באים ונוגסים ומגדילים אותה.

<אייל אהרוני: כאן אני חושב שחשוב לומר משפט אחד ברמת המקרו בהתקשרויות במשטרת ישראל שאני אחראי עליהן.

<אייל אהרוני: היקפי הפטור במשטרת ישראל הם הנמוכים מכלל משרדי הממשלה.

<אייל אהרוני: זאת אומרת, לעולם אנחנו דוגלים בהליכים תחרותיים ובמכרזים פומביים.

<אייל אהרוני: זאת דרך המלך וכך נהגנו גם במקרה הזה.

דוד אמסלם: מישהו רוצה להוסיף משהו לפני שאני סוגר את הדיון?

<מירב לפידות: אני רוצה להוסיף דבר אחד.

<מירב לפידות: היום זה היום הולדת של המפכ"ל.

<מפכ"ל המשטרה רוני אלשיך: לפרוטוקול אני אגיד שאני בן 27 פעם שנייה.

<מפכ"ל המשטרה רוני אלשיך: 27 השנים השניות הרבה יותר מעניינות מ-27 השנים הראשונות.

דוד אמסלם: אני דווקא זוכר את הראשונות יותר טוב.

דוד אמסלם: מזל טוב.

דוד אמסלם: אני באמת מאחל לך גם הצלחה וגם בריאות ואריכות ימים.

דוד אמסלם: שתהנה בתפקיד שלך בהמשך.

<מפכ"ל המשטרה רוני אלשיך: נהנה.

דוד אמסלם: שתצליח לטובת עם ישראל.

דוד אמסלם: אני רוצה לסכם את הדיון.

דוד אמסלם: כפי שאמרתי בפתיח.

דוד אמסלם: אני בדרך כלל לא נכנס לנושאים, יש לי מספיק כאב ראש ותאמינו לי שאני כמעט קורס.

<מפכ"ל המשטרה רוני אלשיך: אם אפשר להכניס לפרוטוקול שתבוא לביקור במשטרה.

דוד אמסלם: תזמין אותי.

דוד אמסלם: אני אבוא.

<מפכ"ל המשטרה רוני אלשיך: הנה, הזמנתי.

דוד אמסלם: אני אתאם סיור במשטרה ביחד אתך.

דוד אמסלם: אתה רוצה, אני אביא את כל הוועדה אתי.

<מפכ"ל המשטרה רוני אלשיך: את מי שתבחר.

דוד אמסלם: אני אביא את ועדת הפנים.

דוד אמסלם: אין בעיה.

<מפכ"ל המשטרה רוני אלשיך: זה חשוב שהוועדה שמפקחת תבוא.

<מירב לפידות: תבוא ותכיר את המשטרה מבפנים ולא רק מדפי התקשורת.

דוד אמסלם: אין בעיה.

דוד אמסלם: אני אבוא, בלי נדר.

דוד אמסלם: דבר שני.

דוד אמסלם: תסגרו את הפינה הזאת ברמה העקרונית.

דוד אמסלם: לא אכפת לי שיכפישו אותי כבן אדם פרטי, אני מצפצף וזה שמכפישים אותי, זה לא מעניין אותי בכלל.

דוד אמסלם: אני בכלל לא קורא את זה.

<מירב לפידות: זה נסגר.

דוד אמסלם: אבל זה נראה לי חצוף, זאת נראית לי חוצפה ועזות מצח.

דוד אמסלם: בכלל, באופן כללי, תסגרו את הפינה הזאת.

דוד אמסלם: לגבי הנושא של התקציב שלכם, בשנה הבאה אני אכנס לרזולוציה יותר גבוהה בתקציב שלכם.

דוד אמסלם: במקור אני איש תקציבים.

דוד אמסלם: במקצועי.

דוד אמסלם: בניתי גם איזה שלושים תקציבים בחיים אבל לי יותר חשוב לראות, כפי שאמרתי, אני חושב שזאת הבקרה שלי.

דוד אמסלם: אני בדרך כלל לא עשיתי את זה באף משרד כי לא היה לי זמן וגם חשבתי שהדברים מתנהלים.

דוד אמסלם: לא רוצה להיכנס לזה.

דוד אמסלם: אבל גם בעקבות מה שקרה כאן

דוד אמסלם: בדיון לגבי דרום הארץ, שהבנתי שיש בעיה של תקציב בנושא הגנת הישובים ובכלל על הביטחון שאני רואה אותו כדבר בסיסי של המשטרה - - -

<מפכ"ל המשטרה רוני אלשיך: אני חוזר ואומר שתקציבים לרשויות, זה לא תקציבים שנותנת המשטרה.

דוד אמסלם: אני אגיד לך מה אני חשבתי ובזה אני רוצה לסיים את העניין הזה.

דוד אמסלם: המשטרה לפי תפיסתי, החלוקה בין צה"ל למשטרה, זה צה"ל מחוץ לגדר והמשטרה פנים הגדר בקטע היותר פלילי פח"עי.

דוד אמסלם: הכוונה לגניבות, הכוונה לביטחון האישי.

דוד אמסלם: אני לא מדבר על חקירות אלא על זה.

דוד אמסלם: לצבא יש אמצעים ברמה של הפיקוד.

דוד אמסלם: הוא לא צריך להתקשר לרמטכ"ל וכולי.

דוד אמסלם: אם הוא בא לישוב והוא רואה שיש בעיה, נניח יש חשש לחדירה, לא יודע מה, הוא מביא את הבינו ואומר לו לעשות כאן גדר, שתי מצלמות, תביא את השופל ותעשה תעלה גמרנו.

דוד אמסלם: חייבים את זה.

דוד אמסלם: יש לו את הגמישות המיידית הזאת.

דוד אמסלם: אני חושב שגם למשטרה צריך להיות את זה ברמה של כל פיקוד שלה.

דוד אמסלם: לא יכול להיות שניצב במשטרה לא יודע להביא שתי מצלמות והוא אומר חכה, אין לי תקציב וכולי.

דוד אמסלם: זה לא הגיוני.

<ודים גודון: אדוני היושב ראש, התחלנו תהליך התייעלות שנקרא משק סגור וביזור

<מפכ"ל המשטרה רוני אלשיך: הוא מדבר על מצלמות שאתה נותן לגורם אזרחי.

<מפכ"ל המשטרה רוני אלשיך: יש מגבלות חוקיות על המשטרה.

דוד אמסלם: ברור לך שכל מה שאני מתכוון זה בסוף שתעבדו באופן חוקי.

דוד אמסלם: כל מה שנכתיב כאן, יהיה חוקי.

דוד אמסלם: לא אני, אלא החוק.

דוד אמסלם: אני רואה בקצה ניצב במשטרה, גנרל גדול, הוא לא ילד קטן, האחריות היא שלו.

דוד אמסלם: אני אומר לך שאני רואה משהו באזור, אני לא חושב שזה המפכ"ל אלא זה קודם כל הבן אדם שם.

דוד אמסלם: אני חושב שהבן אדם הזה צריך את הכלים.

דוד אמסלם: זה לא הגיוני.

דוד אמסלם: כשאני נזעקתי לסיפור הזה של הישובים, הרי בסוף המשטרה מוזמנת לכל בית שם.

דוד אמסלם: הנה, היום פרצו את זה, מחר כאן, רק הכסף של הניידת והדלק עולה יותר.

דוד אמסלם: האזרח מסתכל על השוטר, השוטר בא ומסכן, זה מה שיש לו ומה הוא יעשה?

דוד אמסלם: לאזרח נפגע האמון בכל המערכות.

דוד אמסלם: הוא יושב בבית ושואל את עצמו למה הוא משלם מס הכנסה.

דוד אמסלם: אני חושב שהמפכ"ל לא צריך להתעסק בכל גדר.

דוד אמסלם: זה לא הגיוני.

דוד אמסלם: לא מצלמה, לא גדר, לא ישוב כי אחרת אתה לא תצא מזה, לא תעשה כלום רק כל היום תרוץ בין הישובים.

דוד אמסלם: לכן אני חושב שבמודל הזה זה צריך להיות כמו בצבא בן אדם שהוא מפקד מחוז, יש לו את האמצעים.

דוד אמסלם: דרך אגב, זה קורה כמעט בכל יחידה, גם בכיבוי, כי אחרת זה לא עובד.

דוד אמסלם: שם היה ברור לי שהמשטרה עכשיו עושה את ההבחנה בין הניידת, לשוטר, לגדר, למצלמה.

דוד אמסלם: למה?

דוד אמסלם: אתה אחראי על הכול.

דוד אמסלם: אז תבקש.

דוד אמסלם: אף אחד לא מבקש מהמפכ"ל להביא כסף מהבית אבל הוא יגיד, תפיסת הביטחון שלי היא כזאת.

דוד אמסלם: היכן שיש אחריות שמתחלקת, לא קורה כלום.

דוד אמסלם: היכן שהמשטרה צריכה להביא את הניידת וההוא צריך להביא את הגדר ובן אדם שלישי צריך להביא את המצלמה, אתה צריך רק להביא בן אדם רביעי כדי שיסנכרן אותם ולא קורה שום דבר.

<מפכ"ל המשטרה רוני אלשיך: אז צריך להביא יועץ.

דוד אמסלם: אז להביא יועץ כדי להסביר למה אתה צריך אותם.

דוד אמסלם: בתפיסה שלי כך צריך להיות בנוי ובעזרת השם אני אומר לך שבתקציב הבא אני אעמוד על כך שזה יקרה.

דוד אמסלם: אני אשב עם האוצר.

דוד אמסלם: זה לא הגיוני.

דוד אמסלם: חייבים לפרק ולהוריד אמצעים ולא רק ברמה של, כפי שאמרתי, ניידת, שוטר וחדר לשוטר.

דוד אמסלם: אני חושב שניצב במשטרה שהוא מפקד המחוז, צריך לתת לו ארסנל כלים שהוא אמור להיות שם מפכ"ל קטן באזור שלו והוא יכול להפעיל את הכול.

דוד אמסלם: אני כמובן מדבר על הנושא המבצעי ואני לא מדבר כרגע על דברים אחרים.

דוד אמסלם: צריך לבנות לו את היחידה הזאת.

דוד אמסלם: צריך לבנות לו את כל סל התפיסה.

דוד אמסלם: אני אומר לך שגם בצבא, גם בחטיבה יש את האמצעים ולא כל שנייה מבקשים מהפיקוד או מהמטכ"ל.

דוד אמסלם: זה לא עובד כך.

דוד אמסלם: זאת התפיסה שלי ומכאן זה התחבר לי.

דוד אמסלם: לכן אני חשבתי שגם זה וגם זה.

דוד אמסלם: אני מתכוון בפעם הבאה להיכנס קצת יותר לנושא של התקציב.

דוד אמסלם: אולי אני גם אתן ל כמה תובנות.

דוד אמסלם: לפעמים אני עושה דברים ולפעמים אני גם קצת מועיל.

דוד אמסלם: גם אם יש לכם כעס עלי, יש כללים.

דוד אמסלם: גם אם אני מבקר את המשטרה באופן לא מוצדק, לטענתה, היא מדברת לא עלי אלא היא מוציאה תגובה משטרתית.

דוד אמסלם: אם השר שלך היה בא ומבקר אותי, זה בסדר.

דוד אמסלם: הוא פוליטיקאי.

דוד אמסלם: אני, זה התפקיד שלי.

דוד אמסלם: אני לא חייב להסכים עם המשטרה בכל נושא.

דוד אמסלם: דרך אגב, לי יש עמדות שלי שיכול להיות שהמשטרה לא מקבלת אותן.

דוד אמסלם: יש לי את המחשבה שלי.

דוד אמסלם: כמו שהמפכ"ל אמר עכשיו כמה דברים ואמרתי לו שאני לא חושב שהוא חושב כך.

דוד אמסלם: כמו שהוא אומר לי שהוא לא חושב אני חושב כך.

דוד אמסלם: בסדר.

דוד אמסלם: לגיטימי.

דוד אמסלם: אבל בגלי צה"ל אל מבקרים את יושב ראש ועדת הפנים שהוא אמר משהו, גם אם לא מסכימים אתו.

דוד אמסלם: אני חושב שזה לא התפקיד שלך.

דוד אמסלם: מותר לי.

דוד אמסלם: דרך אגב, אני עמוס בביקורת.

דוד אמסלם: הכול בסדר אבל מפריע לי, אני באתי מהארגונים האלה, אני פקיד בראש שלי.

דוד אמסלם: כשלי הייתה בעיה עם ראש העיר שלי, לא הלכתי לטלוויזיה ואמרתי שאני לא מסכים אתו ואיך הוא דיבר עלי.

דוד אמסלם: יש כללים.

דוד אמסלם: אני מאחל לכולנו המשך יום טוב.

דוד אמסלם: למפכ"ל, אני מאחל לך שוב פעם מזל טוב, שיהיה לך אחלה יום.

דוד אמסלם: אל תיקחו את זה באישי.

דוד אמסלם: זה פשוט הרגיז אותי ומכאן בואו נצא למקום אחר יותר טוב.

דוד אמסלם: תודה.